Hostia, eta Kaliza konsagratu,\neta arik eta Meza erraten duenak\nIesu Kristoren gorpuza eta\nodola errezebitu arteraño\nSazerdoteak nola konsagratus gero Hostia, eta Kalizan zegon ardoa baitauka bere eskuetan Iesu Kristo munduaren salbazallea, goitizen du gora ala Hostia, nola Kaliza, zeren Meza enzuten dutenek, ikusi eta adora dezaten eta alabatu, denbora onetan asi eta arik eta Meza erraten duenak errezebitu arteraño Iesu Kristoren gorpuza eta odola. Meza enzuten duenak bear du Iaunau adoratu, eta alabatu, eta obratan ezarri Fedea, Esperanza, eta Karidadea, eta eskatu konbeni zaion guzia salbazeko. Meza erraten duenak altxazen duenean Hostia konsagratua eta kaliza, Meza enzuten duenak bear du oroitu, eta konsideratu, nola Iesu Kristo Hostia artan, eta Kalizan dagona Horzillare Sanduan oñetan eta eskuetan Gurutzean itzees josi, eta altxatu zuten gora Kalbarioko oianean non ixuri baizuen bere odola, gure salbazeagatik, onezas oroiturik bear du Iaunau adoratu, eta obratan ezarri, fedea, Esperanza, eta karidadea. Baia hau egin dedin bear den bezala bear da jakin, eze egiten dutela gaizki Sazerdoteak arzen duen bezala Hostia konsagrazeko, eta bereala eskuak altxazen dituztenek gora, eta asizen dirade eskues bularretan golpeak ematen, irudirik han dagola Iesu Kristo. Eztituzte gauzaohek egin bear ain fite, eta arrazioa da, zeren Hostia arik eta sazerdoteak akabatu arteraño konsagrazioko itzak da ogia, eta Kalizan dagona ardoa, eta eztirade adoratu bear, baia Meza erraten duenak akabazen dituen bezala erranes konsagrazioko itzak, Hostia artan ezta ogirik, eta ez Kalizan ardorik, baizik Iesu Kristoren gorpuza, eta odola, eta orduan bear da adoratu. Baia nola Meza enzuten duenak ezpaitaki noiz Sazerdoteak akabazen dituen konsagrazioko itzak iduki bear da kontu, eta jakin eze sazerdoteak konsagrazioko itzak akabatu dituen bezala, nola baitauka Iesu Kristo bere eskuetan Hostia konsagratuan, bereala jarrizen da belauriko, eta txutizen da, eta altxazen du Hostia, horduan bear du Meza enzuten duenak adoratu Hostia konsagratua, eta alaber Kaliza, zeren horduan ezta an ogirik, eta ez ardorik, baizik Iesu Kristoren gorpuza, eta odola, eta bear du obratan ezarri fedea, manera onetan erraten duela: nik sinestatzen dut zu zaradela Iesu Kristo Iaungoikoaren Semea, etorri baizarade Sakramentu Sandu onetara, nik adorazen zaitut neure Salbadorea, eta alabazen, eta bedeikazen zaitut, eta graziak ematen drauzkizut, zeren baitakit etorri zaradela deseoreki niri mertxede andiak egitera, eta ondasunes betezera, emen presentazen naiz ni bekatariau gaizki egina bezala zure aur[r]ean, egin dezazun zuk Iauna eneki zaradenak bezala. Oneki batean bear du bereala obratan ezarri esperanza, erraten duela: esperanza daukat Iauna zure baitan, alas eta zure etorzea izandu denean amorio enegana daukazunagatik: urrikarituko zaradela nizas eta usatuko duzula eneki miserikordias, eta barkatuko dizkidazula neure bekatu guziak, auniz, eta andiak izanagatik, zeren andiago baita zure miserikordia, orretan daukat neure konfianza, eta ala eginen duzula eneki zaradenak bezala, eta nik bear dudan bezala.\nAlaber bear du obratan ezarri karidadea, erraten duela: zu ene Iaungoikoa, eta salbazallea zeñenganik baitatozkit ondasun guziak, eta eman baizinduen zeure bizia ene amoreagatik, neure biotzas, eta entraña guzias onerizizen zaitut eta onetan neure denboran neure faltas faltatu dudanas dut damu; zeren egin baitut zure kontra, eta zeren ene bekatuak izandu baitirade kausa zu Iauna gaizki trata zinzaten, menos preziatu, eta Gurutzean itzees atrabesatu, zeñetan il nai izandu baizinduen, niri bizia emateagatik: otoi barka drazadazu zaradenagatik, eta aurrera indazu fabore, eta grazia emenda nadin. Daukat intenzio, eta proposito ala egiteko, apartazen naizela zure amoreagatik bekatuetatik, eta aien okasioetatik, eta emendik aurrera nai zaitut onerizi, eta serbizatu arrazio den bezala zure amoriotik beñerere apartatu bage. Eta ala deseazen dut guziek onerizi zaizaten, eta zeruizatu: eta otoitz egiten drauzut Iauna zure odol enegatik ixuri zinduenas, borra, eta desegin dezazun demonioak ene kontra daukan eskritura, nik zuri eman bear dizudan kontua juizioan, pensamentues, itzes, eta obres, neure denboran zure kontra egin ditudan faltes, zure aurrean akusazeko: eta aitzina zure faboreareki bizi nadin, zure zeruizuan alakomaneras zure borondateareki beti konformazen naizela, eze ene heriotzeko horduan ezpaituke deuserere ni zerzas akusatu, hau onla egitea, da probetxu anditako gauza, zeren da komekazea espiritualkiro erran nai baitu deseos, eta borondates er[r]ezebizea Iesu Kristo bere entrañetan, fedearen esperanzaren, eta karidadearen medios, eta han onla egiten duela, izanen du parte Sakramentu sanduaren probetxu, eta ondasunetan; nola baitio Santo Thomasek: zeren nola Kristo gure Iauna munduan zebillenean batzutan sendatzen zituen heriak sarzen zela aien etxetan, nola sartu zenean Simonen etxean, zegolarik aren Amagiarraba mineki sendatu zuen, berze bazuetan sendazen zituen herien etxetan sartu bage, nola sendatu baizuen Zenturioaren mutilla ikusirik aren fedea, erraten ziola itzes ohaie egin bedi sinestatu duan bezala, eta ala gelditu zen sendaturik. Ala bada aldareko Sakramentuan dagol[a] gure Iauna, eta salbazallea remedia dizake gure nezesidade guziak sinestatzen dugula, eta daukagula konfianza, Iaun onen baitan, eta onen faboreareki aparejazen garadela, manera bates da, eze komekazen garadenean, errezebizen baitugu Sakramentu sandua[?] sarzen dela gure entrañetan; eta ha[u] da manerarik oberena, eta probetxosoena guretako, baia nola ezpaitut[e] guziek egunoros errezebizen, eta [?] ain maiz nola arrazio ballizate; da be[r]ze manera bat baita deseos errezebizea Iaun hau fedearen medios sinestazen dugula dagola Iesu Kristo gur[e] salbazallea aldareko Sakramentu sanduan, eta daukagula konfianza aren ondasunaren, eta miserikordia andiaren baitan, eta an dagola dela poderoso gure nezesidade guzien erremediazeko, eta oneristen dugula geuren Iauna, eta ondasun egillea den bezala: eta deseazen dugula geuren entrañetan sarzera, eta errezebizera. Hau onla egin dezake Meza enzuten duen horos; eta ala egunoros izanen du parte Sakramentu sanduonen probetxu, eta ondasunetan, eta aprobetxatuko da auniz komekazen garadenean. Sakramentu sanduau ongi errezebizeko.\nOrai erran diraden gauza ohek egin, eta bear du Meza enzuten duenak oroitu purgatorioan dauden arimes, eta aiengatik otoitz egin, erraten duela, Iauna otoitz egiten drauzut ene Aitaren, eta Amaren aiden, adiskiden, eta ondasun egillen, eta berze purgatorioan dauden arimak, libra ditzazun purgatorioko pena, eta trabajuetatik Iesu Kristo gure Iaunaren amoreakatik, eta dramazkizun gloriako deskansura.\nGero Sazerdoteak erraten duenean: Pater noster: Alaber Meza enzuten duenak, erran bez bere baitan sekretuan estorua eztizan berze lagunak, erran bear du debozio, eta erreberenziareki; argatik Kristo gure Iaunak lenbiziko itzak orazio onetan ezarri zituen, Aita gurea, zeruetan zaudena: altxa dezagun geuren pensamentua lurreko gauzetatik, eta oroit gaitezen, eta konsidera dezagun minzazen garadela Iaungoikoareki baita zeruko, eta lurreko Erregea, eta Iauna, zein humildade andiareki erreberenziazen adorazen, eta alabazen baitute zeruan Aingeru sanduek; eta ango gauzak eskazen dizkiogunean dauzkigun han geuren pensamentuak, eta gauza ohek eska drazkiogun konfianza andiareki emanen dizkigula; nai du dei drazogun Aita gurea; zeren edozein ondasun daukake esperanza humeak bere aitaganik erdiesiko duela, eta partikularkiro zeruan dagonaganik, zeinek geiago deseazen baitu gure ondasuna guk geurek baño. Eta ala geiago deseazen du guri ematea konbeni zaigun guzia guk baino.\nOrazio onetan eskazen diraden zazpi gauzetan, sarzen dirade gauza bear ditugun guziak ala arimaren, nola gorpuzarendako. Baia obekiago erdesteko konbeni da orazioau, errandedin adizen duen lenguajean, berzela eztu jakinen zer eskazen duen: nola Latinik eztakienak erran bales, Pater noster qui es in clis: Eta nola ezpaitu adizen zer erraten duen, ezta egonen anbat debozioreki nola egonen baillizate adizen balu, argatik konbeni da orazioau, eta berzeak erran ditezen adizen duen lengoajean.\nAlaber konbeni da orazionetan eskazen diraden gauzak eska ditezen sines deseoreki erdesteko onetako bear du itzes eskazen duena, nai borondateas, zeren itzes eskatuagatik baldin ezpadu ala nai, borondateas eztu alakoak, sines eskazen, baizik kunplimentus, eta burlas: nola askok onla eskazen baitu, onlakoek eztute erdetsiko eskazen dutena aitzetik kastigatuko ditu, zeren ez paitute sines eskazen, eta hau ongi adizeko jakin bear da nola.\nLenbiziko, eskazen dioguna, Iaungoiko Aita gureari zeruetan dagonari da, santifika bedi zure izen ori, erran nai dugula onetan, Iauna zarade zu gureganik honratu, eta zeruizatu arrazio den bezala. Nai eztuenak Iaun hau honratu eta zeruizatu, honlakoak eztu eskazen sines baizik kunplimentus, eta burlas.\nBigarrena, eskazen diogu, etorri bedi zure erreinua, erran nai dugula onetan, Iauna alas eta zu zaradenean gure Errege propioa goberna gaitezen zure ordenanzen, eta legen konforme, eta eztela berze ordenanzarik, eta legerik gure baitan. Hau erraten duenak, itzes, eta eztuenean ala egiten dion bezala, baizik gobernazen da demonioak, eta bere apetituek nai duten bezala, onlakoek eztute sines eskazen.\nIrur gar[r]ena, eskazen dioguna, da egin bedi zure borondatea zeruan bezala lurrean here hau honla, itzes erran, eta alabaia dago determinaturik Iaun onek bere mandamentuetan manaturik daukanaren kontra egitera, ikusia dago onlakoak eztuela eskazen sines baizik kunplimentus.\nLaur garrena, eskazen diogu, geuren egunorosko ogia, eman drazaguzu egun, erran nai dugula onetan Iauna alas, eta zu zaradenean gure Aita eman drazaguzu bear dugun sustentua partikularkiro arimarena baita zure itza, eta dotrina, zure predikazallek predikazen dutena, eta Doktorek erakusten dutena, enzuten ditugula predikuak, eta libru debozioskoak, eta onak, leizen ditugula: eta maiz konfesazen, eta komekazen garadela, baita arimaren sustentu propioa. Gauza ohek egiten eztituenak aitzetik kuidado gutien duena da gauzahoes, onlakoak eztu sines eskazen.\nBorzgarrena, eskazen dioguna da, barka drazkiguzu gure zorrak, guk barkazen dizkiotegun bezala gure zordunei, eskazen diogula onetan barka drazkigun geuren bekatuak, eta dakigun zenbat eskazen diogun onetan. Iakin bear da, eze bekatu mortale bat egiten duenak, arengatik mereji dituela ifernuko penak. Bada ezta geiago zer erran, zenbat balioduen emen eskazen dioguna Iaungoikoari alas eta eztenean gutiago baizik libra gaizan ifernuko sutik, eta pena, eta trabaju beinerere akabatuko eztiradenetatik. Bada pena, eta trabaju ain andi ohetarik librazen gaitu Iaungoikoak bekatu mortalea barkazen digunean. Alaber eskazen diogu barka drazkigun bekatuengatik zor dugun pena, zein pagatu bear baitugu mundu onetan obra onak eta ondasunak egines, edo purgatorioan. Baia adbertitu bear da, eze erraten diogula guk gure zordunei, barkazen dizkiotegun bezala: onetan konfesazen dugula, guk, barkazen diotegula injuriatu, eta agrabiatu gaituztenei. Hau itzes onla erraten duenak, eta an biotzean barrenean daukanak intenzio, ez barkazeko, aitzetik mendekazeko onlakoak eztu sines eskazen, aitzetik eskazen du bere kontra.\nSeigarrena, eskazen diogu, ezkaitzazula utzi tentazioan erortera, otoitz egiten diogula onetan Iauna garade flakoak, eta etsaiak ditugu bortizak; dugu nezesidade zure faborearendako, libra gaitzazu bada bekatu guzietatik, eta aien okasioetatik. Hau onla eskazen duenak itzes, eta alabaia baldin badabil nondik bekatu eginen duen, joaten dela okasio aietara, zeñetan baitaki bekatu eginen duela, honlakoak eztu sines eskazen.\nZazpigarrena, eskazen diogu, libra gaizazu gaitzetik, onetan otoitz egiten diogula libra gaitzan gaiz guzietatik: ala arimarenetatik nola gorpuzarenetik (partikularkiro bekatu pasatuetatik, barkazen dizkigula, eta ematen digula bere faborea, eta grazia, ez geiagorik aietan erorzeko: eta ala libra gaitzan etorzeko dauden gaitzetatik partikularkiro ifernuko penatik, zeren da gauza ziertoa, eze bekatuaren aldean munduonetako gaitzak ezindei ditezkela gaitzak, zeren da ain gauza gaistoa (partikularkiro bekatu mortalea) eze Aingeruak kriaturikan Iaungoikoak onak, bekatu mortaleak egin zituen gaistoak, anbat eze geros baitirade demonioak, ifernuan daudenak. Alaber, lenbiziko gizona kriaturikan Iaungoikoak ona, bekatuan erori, eta hark egin zuen gaistoa. Bekatua egiten duenak egiten dio agrabio bere kriatu zuen Iaunari, baita gaiz guzietatik gaistoena. Da ain gaistoa, eze andik gu librazea kostazi zaio Kristo gure Iaunari bere bizia, eta egiten duenak kruzifikazen du. Da ain gaistoa bekatu mortalea, eze ilzen baitu egiten duenaren arima; eta alakoa da Iaungoikoaren esaia, eta galzen du bere partetik den bezanbates zeruko gloria, eta artan dagola ilzen dena, geldizen da obligaturik ifernuko suan errezeko, beinerere remediorik bage. Bada gaitz, ain andionetatik (partikularkiro) eskazen diogu Iaungoikoari libra gaitzan. Bada hau, eta berze gauzak orazio onetan eskazen dizkiogunak, eztirade eskatu bear kunplimentus, eta burlas, baizik sines itzak erraten ditugun bezala, ala nai dugula borondates eze honla eskazen diogula, da gauza ziertoa emanen dizkigula gure Aita miserikordias beterik dagonak: zeren eskazen baitizkiogu Kristo gure Iaunak ordenaturik dauzkien eta, erran zituen gauzak, eta nai duela orai, guk aiek berak eska dizagun. Eta guri obekiago eman drazkigun berak Mezan gure partes eskazen dizkio bere Aitari.\nSazerdoteak erraten duenean, Agnus Dei qui tollis peccata mundi Miserere nobis: Bi aldis, eta bein Dona nobis pacem: Horduan Meza enzuten duenak erran bear du nik sinestazen dut Iesu Kristo ene Iauna, gurutzean ofrezitu zinanean munduko bekatuengatik aplakatu zinduela zeure Aita, eta bakeak egin zinduzela, aren, eta gure artean, eta horduan zinduen kondizioa axuriarena, duzula orai Aldareko Sakramentuan zaudela, baita manso izatea, eta sufrizea, atrebi gaitezen eskazera miserikordia, eta bakea. hau gure gauza guzietan bear dugu galdegin (partikularkiro zu errezebitu bear zaituenak) nola nik deseazen baitut, zu neure entrañetan sarzera: bada Iauna idukazu miserikordia guzas, barkazen, eta genzen dituzula gureganik gure bekatuak, eze honla izanen dugu bakea, anbat konbeni zaiguna gureki.\nMeza erralleak erraten duenean: Domine non sum dignus. Iauna ez naiz ni digno, alaber Meza enzuten duenak erran bear du komekazeko, erran den bezala deseos erraten duela, Iauna nik nai nuke iduki sanduek duten garuitasuna zure errezebizeko neure entrañetan, baia orai ez naiz trebe, zeren senti baitut neure baitan, eztudala arrazio den garuitasuna, eta aparejua, zure Majestadearen errezebizeko, baia zure faboreareki aparejatuko naiz onlako egunetako, orai kontentazen naiz deseo ematen didazun oneki, eta onetako here ezaguzen dut ez naizela digno, baia konfesazen dut Sakramentu sandu orretan zaudela, zaradela poderoso ene arima onen sendazeko, eta ondasun bear dudan guzia emateko, nola munduan zenbilzanean sendatu baizinduen Zenturioaren mutila, aren etxean sartu bage. Argatik otoitz egiten drauzut ene salbazallea, eta Iauna, daukazun nizas kuidado gobernazen naizula zure legearen, eta ordenanzen konformera, defendazen naizula, eta librazen gaitz guzietatik, eta remediazen naizula neure nezesidade, eta gauza guzietan ematen didazula fabore, eta grazia beti bizian, eta heriotzean kontenta zaitzadan Iauna.


Letraset - Wikipedia, entziklopedia askea.\nLetraset orri original bat ezkerrean (osoa), eta lehiakide baten antzeko produktua, sinboloekin eta partzialki erabilia.\nLetraset izeneko produktua letra-tipoen eta sinbolo tipografikoen orri sortak ziren. Izen bereko enpresak sortua, 20. mendearen 2. partean oso ezaguna egin zen produktu bat izan zen, idazki eta artelan pertsonaletan letra konbinazio bereziak agerrazteko erabiltzen zen.\nLetraset negozioa Londresen sortu zen 1959an, artista eta diseinatzaile komertzialentzako euskarri berritzaileak sortuz. Haien jatorrizko produktuari Letraset Type Lettering System zetritzon. 1961erako, Letraset Instant Lettering, lehorreko hizki itsasgarriena garatu zuten, eta hori izan zen urte askotan beren oinarrizko produktua. Marka eta produktua, gauza bera bihurtu ziren.\nLetraset orri tipiko batek hainbat karaktere errepikaturen errenkadak zituen. Euskal Herrian frantsesezko eta espainolezko orri desberdinak saltzen ziren, mugaren bi aldeetan. Letraset orriko karaktere bat beste orri batean agerrazteko, gainetik ezarri eta txanpon batekin edo beste era bateko tresna gogor batekin gainetik pasatzen zenuen, letra transferitu edo itsasteko, hala nola kalkomania batekin egiten den eran, baina lehorrean. Letrak erabili ahala, Letraset orria hustuz zihoan.\nEskuz ez bazen, etxe edo kontestu gehienetan testua ekoizteko modu bakarra idazmakina mekanikoa zen garaian, makinen letra-tipo beti finko eta tipikoarekin; testu batean izenburu bat, atal bereziren markatu, edo sinbolo gehigarri batzuekin zerbait ilustratu nahi zenean, Letraset erabiltzea zen ohikoa.\nInprimagailu, ordenagailu pertsonalen eta ofimatikaren hedapenarekin, azkar bihurtu zen Letraset produktu zaharkitua 1990eko hamarkadaren hasieran.\nLetraset autoedizioen industrian sartzen saiatu zen, ImageStudio eta ColorStudio bezalako software paketeak sortuz Macintosh- erako, baina ahalegim hauek ez zuten sekula arrakasta handirik ikusi. Hala ere, enpresak garatutako letra tipo askok bide egin dute informatikaren garaian.\nEnpresak kolorezko rotulkiak eginez iraun du 21. mendean. Letraset orri zaharrak biltzeko ekimenak badira, arkeologia industrialeko ekimen gisa.\n↑ (Ingelesez) «Action Transfers: Letraset Instant Lettering» www.action-transfers.com (Noiz kontsultatua: 2020-12-16).\n↑ (Gaztelaniaz) «Una base de datos que busca recuperar y documentar las tipografías de transferencia en seco de Letraset» Microsiervos (Noiz kontsultatua: 2020-12-16).


Kudeaketa edozein enpresa-jardueraren motorra dela baieztatzea ez da izango sorpresa handia inorentzat. Ezinbestekoa da enpresa baten kudeaketa-prozesuak optimizatzea, behar bezala funtziona dezan. Horregatik, zure negozioaren errendimenduari mesede egingo dio kudeaketa hobetzeko metodoak aplikatzea aukeratzen baduzu.\nEnpresa baten kudeaketa-prozesuak berrikusteak oso informazio erabilgarria eman diezaguke merkatuan lehiakortasuna hobetzeko. Helburua beti izan behar da indarrak areagotzea eta ahuleziak murriztea, horrela, jasan ditzakeen aldaketa eta inguruabarretara hobeto egokitzeko.\nEuskalit -ek zure enpresaren kudeaketari buruzko doako analisia eskaintzen du. Eskatu dezakezu www.kudeabide.com gunean. Azterketa honen bidez, lortuko dituzu proiektu pilotuak eta/edo zure enpresaren kudeaketa finkatzeko proiektuak sustatzeko aukera emango dizuten datuak.\nKudeaketa Aurreratuko Kudeabide Programak enpresek euren kudeaketa sistemak hobetzeko laguntzak bideratzen ditu. Diru-laguntzak ematen zaizkie lehiakortasuna hobetzearen alde egiten duten Kudeaketa Aurreratuko Ereduarekin bat egindako kudeaketa hobetzeko proiektuei, Euskalitek egindako kontrasteren ondorioz lehentasuna ematea erabaki direnak.


itsas salbamendua Euskal Herrian\nEuskal Autonomia Erkidegoan itsas salbamendua hainbat estatu zein autonomi mailako erakundeen elkarlanaren emaitza da.\nEAEn, Eusko Jaurlaritzako Barne Ministeritzaren menpe dagoen SOS Deiak da larrialdi guztien arduraduna. Bere eginkizunen artean lurrean, lurreko uretan (ibaiak, estuarioak, lakuak,etab), areatza eta hondartzetan, labarretan eta kostaldean gertatutako larrialdien koordinakuntza dago.\nItsasoko larrialdiak, Espainiako Gobernu Zentralaren Sustapen Ministeritzaren menpeko Sociedad Estatal de Salvamento Marítimok (Sasemar) koordinatzen ditu, itsas zabalean zein kostaldean.\nBi erakunde hauek larrialdietan parte hartzen duten talde guztien koordinakuntza dute bere kargu, hau da: Salbamendu untziak, itsasoko polizia eta hegazkinak. SOS Deiak gainera lurreko zerbitzuen ekintzen buru da ere, larrialdietako anbulantziak, suhiltzaileak eta Ertzaina hain zuzen.\nEuskal Autonomia Erkidegoko itsas salbamenduaren atalik garrantzitsuena Gurutze Gorriak Arriluze (Bilbo), Bermeo, Ondarroa, Getaria, Donostia, Pasaia eta Hondarribian dituen baseetako erreskate untzietan datza.\nHauetako base bakoitzak bere B mailako (kostalde eta itsasertzeko erreskateetarako) eta C klaseko (lur barruko urak eta estuarioak) salbamendu untziak ditu.\nGainera, baseetako hiruk (Bilbo, Ondarroa eta Donostia) itsas zabal zein kostaldeko erreskaterako A/B mailako salbamendu untziak dituzte, hoietako bik Eusko Jaurlaritzako Garraio Ministeritzak erosita.\nZenbait untzien dohaitzaz gain, Eusko Jaurlaritzak erreskate talde hauekin kolaboratzen du diru laguntza eta erreskate materiala berriak emanez. Honek, tripulazio bolondresen lan bikaina eta motibazioari gehituta, Euskal Autonomia Erkidegoak estatu osoko itsas salbamendu zerbitzurik hoberenetarikoa izatea posible egiten du.\nMapa honetan Gurutze Gorriak Euskal Autonomi Erkidegoan dituen zazpi itsas salbamendu baseak ikus daitezke.\nGune gorriak base bakoitzeko B mailako untziek babesten duten eremua azaltzen du. Gune grisak berriz, A mailako untziek gain hartutakoa.\nHonez gain, Sasemar-ek baditu zenbait erremolkadore itsas zabalean aritzeko, hala nola A mailako untzi bat Bermeon.\nEstatuko zein Autonomi Erkidegoko polizien untziek betebehar garrantzitsua izaten dute hainbat salbamenduetan, erreskate untziei laguntza bikaina eskainiz.\nBai Goardia Zibilak zein Ertzainak itsas zabaletako erreskate eta bilaketetan aritzeko kapazak diren untziak dituzte.\nErtzainaren helikopteroek, Bizkaialdean base dutela, zerbitzu azkar eta egokia ematen dute haien laguntza behar izaten denean. Gehienetan, bilaketetan eta ailegatzeko latzak diren tokietako erreskateetan hartzen dute parte, baina bainta ere erreskate untziei laguntza eskeintze lanetan.\nBatzutan, Sasemar-ek ere bere helikopteroa ekar dezake. Helikoptero hau Ertzainarenak baino haundiagoa da, eta autonomia gehiago eta erreskate ekipo hobeak ditu.\nErreskate txikietan ibiltzeko ordea, ez da hain erabilgarria. Gainera, basea Gijon-en (Asturias) izanda eta Kantauri osorako babesa eskeintzen duenez, ez da beti libre edo erabiltzeko moduan egoten.


Artikulu hau kontzeptu soziologikoari buruzkoa da; beste esanahietarako, ikus «Elkartasun (argipena)».Agian Alkartasuna bilatzen ari zinen. Elkartasuna gizatalde bat osatzen duten pertsonek elkarrekiko ardura eta dependentzia da, balio moralekin bata besteari loturik daudenak. Horrela, taldekide batek dituen arazoak gizatalde osoari eta horren kideei dagozkie neurri batean edo bestean. Altruismoa beste pertsona bat laguntzeko jarrera eta ekintza den bitartean, elkarrekiko konpromisorik gabe, elkartasunean elkarrekikotasuna funtsezko elementua da; beste alde batetik, interes orokorra da helburu nagusitzat duen lankidetzan ez bezala, berriz, elkartasunean interes eta arazo indibidualak ere talde osoari dagozkio. Émile Durkheimek bi motako elkartasuna bereizi zituen: elkartasun mekanikoa, giz\nArtikulu hau kontzeptu soziologikoari buruzkoa da; beste esanahietarako, ikus «Elkartasun (argipena)».Agian Alkartasuna bilatzen ari zinen. Elkartasuna gizatalde bat osatzen duten pertsonek elkarrekiko ardura eta dependentzia da, balio moralekin bata besteari loturik daudenak. Horrela, taldekide batek dituen arazoak gizatalde osoari eta horren kideei dagozkie neurri batean edo bestean. Altruismoa beste pertsona bat laguntzeko jarrera eta ekintza den bitartean, elkarrekiko konpromisorik gabe, elkartasunean elkarrekikotasuna funtsezko elementua da; beste alde batetik, interes orokorra da helburu nagusitzat duen lankidetzan ez bezala, berriz, elkartasunean interes eta arazo indibidualak ere talde osoari dagozkio. Émile Durkheimek bi motako elkartasuna bereizi zituen: elkartasun mekanikoa, gizarte txikietan gertatzen dena eta kideen berdintasun edo antzekotasunean oinarritzen dena, komunitate berean izateagatik; lanaren gizarte banaketaren ondorioz gizarte handietan garatzen dena elkartasun organikoa da, gizarte diferentziazioan oinarritzen dena, eta Durkheimen iritziz elkartasun mekanikoa baino sendoagoa dena. (eu)\nArtikulu hau kontzeptu soziologikoari buruzkoa da; beste esanahietarako, ikus «Elkartasun (argipena)».Agian Alkartasuna bilatzen ari zinen. Elkartasuna gizatalde bat osatzen duten pertsonek elkarrekiko ardura eta dependentzia da, balio moralekin bata besteari loturik daudenak. Horrela, taldekide batek dituen arazoak gizatalde osoari eta horren kideei dagozkie neurri batean edo bestean. Altruismoa beste pertsona bat laguntzeko jarrera eta ekintza den bitartean, elkarrekiko konpromisorik gabe, elkartasunean elkarrekikotasuna funtsezko elementua da; beste alde batetik, interes orokorra da helburu nagusitzat duen lankidetzan ez bezala, berriz, elkartasunean interes eta arazo indibidualak ere talde osoari dagozkio. Émile Durkheimek bi motako elkartasuna bereizi zituen: elkartasun mekanikoa, giz (eu)


Etxarri Aranatzen tresna zaharren bilketa - Iragarki Laburrak\nEtxarri Aranatzen tresna zaharren bilketa\nUdalak baratzeko, etxeko, soroko etabarreko tresna zaharren erakusketa egin nahi du eta horretarako herritarrei deia egiten die etxean izan ditzaketen tresnak uzteko. Tresna guztiak izendatuko dira eta erakusketaren ondoren jabeei itzuliko zaizkie.\nIrailaren 24ra arte eraman ditzakezu kultur etxera, 18:00etatik 19:30era.\nZure emaila (beharrezkoa)\nZure mezua (beharrezkoa)\nIrakurri eta onartzen ditut "Erabilera baldintzak eta pribatutasun politika".\nArdo beltz ondua Errioxa saltzen dira\n11 ardo beltz ondua Errioxa JDK (Jatorri-Deitura Kalifikatuta) saltzen dira. 2015eko uztaldiarena 75 zl-ko CAUTIVO izeneko botilak dira eta beti ondo gordeta eta tenperatura egokiagaz. Durangon saltzen dira eta ibilgailuagaz…\nDurangoduela 12 ordu\nArdo zuri Errioxa JDK saltzen dira\n14-ko ardo zuri Errioxa JDK (Jatorri-Deitura Kalifikatuta) saltzen dira. Elvillar de Alavako VIÑA BAROJA upeltegiren 75 zl-ko botilak dira (3 botila 2014ko uztaldiarena eta 11 botila 2017ko uztaldiarena) beti ondo…\nArdo gorri Errioxa saltzen dira\n16 ardo gorri Errioxa JDK (Jatorri-Deitura Kalifikatuta) saltzen dira. Elvillar de Alavako VIÑA BAROJA upeltegiren 75 zl-ko botilak dira (4 botila 2014ko uztaldiarena eta 12 botila 2015eko uztaldiarena) beti ondo…\nGaraje-plaza salgai Askatasun Etorbidean (Durango) Interesdunak jarri harremanetan whatsapp/tfno bidez 699100842 telefono-zenbakiarekin 20.000 €\nDurangoduela 2 egun\nDron akin operatzen dagoen pertsonekin kontatatu eta elkar ikusi eta ikasi nahiko nuke Dronarekin filmaketak egiteko prest inmobiliaria edo beste ospakizunaten ere\nZarautzduela 3 egun\nGitarra klaseak ematen dira presentziala edo nahi bada online ere. Hasiera edo erdi maila.\nZumaiaduela 3 egun\nEgon hadi lo, eta jango denk mehe Eman izena eta izan iragarkien berri beste inork baino lehen BAI, NOSKI!\nHasi | Erregistratu\n943 304 339\nCopyright © 2019 Iragarki Laburrak\nErabilpenerako baldintza orokorrak eta datuak babesteko politika\nCookie aukerakONARTU Gehiago irakurri


Gizon bat atxilotu dute diskoteka batean eraso egiteagatik : Bidasoko Hitza\nGizon bat atxilotu dute diskoteka batean eraso egiteagatik\nErtzaintzaren arabera, erasotzailea ustez sakelako telefonoa lapurtzen saiatu da biktimari, eta honek kargu hartu ostean, kristalezko botila batekin jo du buruan.\nAtzo atxilotu zuen Ertzaintzak gizona.\nErtzaintzak 21 urteko gizon bat atxilotu du, Irunen, ustez diskoteka batean beste pertsona bati eraso egin ostean. Gertakaria igande goizaldean izan zen, 03:00ak aldera. Ertzaintzaren arabera, jakinarazpen bat jaso zuten Irungo erdiguneko diskoteka batean izandako eraso baten gainean. Bertaratutakoan, gazte bat ikusi zuten buruan zauriak zituela.\nErtzaintzak zehaztu duenez, biktima beste pertsona batekin zegoen diskotekan, eta halako batean ustezko erasotzailea hurbildu eta sakelako telefonoa kentzen saiatu zitzaion. Honek kargu hartu ondoren, baina, erasotzaileak eskuan zeraman kristalezko botilarekin jo zuen buruan. Zauri eta kolpe arinak eragin zizkion.\nBiktimak erasotzailea diskoteka barruan identifikatu zuen, eta ertzainek atxilotu egin zuten, lesio delitua leporatuta. Datozen orduetan epailearen esku jarriko dute.\nBiktima, berriz, momentuan bertan hartatu zuten osasun zerbitzuek, eta, segidan, Bidasoako Ospitalera eraman zuten.


Entrevistas / Maite Larburu\n“Errenazimendu garaiko artisau haien antzerako zerbait izatea gustatuko litzaidake"\nXabi Doncel — 30-05-2019\nHainbat urtez Herbeheretan bizi ostean, Hernanira itzuli da Maite Larburu. Neighbor proiektuari deskantsua eman eta bakarkako bidean nobedadeak dakartza.\nEz da erraza Maite Larbururen lehen bakarkako lana definitzea. Josh Cheathamekin Neighbor taldean egin beharrekoak oraingoz alde batera utzita, bakarka ekin dio. Amsterdam utzi eta Hernanin bizi da orain, bere lanbideari berdin zaion arren non bizi den: “Amsterdam zen nire base, orain Hernani da. Europa erdialdeko antzinako musika taldeen zirkuituan egin dut lan orain arte. Horretan dihardut eta horretan jarraitzea espero dut”, azpimarratu du.\nAurretik aipatu bezala, zaila da Larbururen disko hau definitzea eta “pop” kontzeptua aipatuta, ez dator guztiz bat horrekin: “Melodia nirekin beti egon dela esango nuke nik... eta iruditzen zait melodia ez dela poparen jabetza besterenezina. Agian, disko honetan eta aurrekoan, rockera ere hurbildu naizela esango nuke. Pittin bat”, eta horrekin oso ados. “Estilo bereizketa” zail egiten zaiola aitortzen du, halere, musikari gipuzkoarrak. Ezin adosago, ere, trobadorearen ideiarekin: “errenazimendu garaiko artisau haien antzerako zerbait izatea gustatuko litzaidake; hitzen esanahiari, ahalik eta melodia, erritmo eta armonia kolore egokiena janztea. Konkretua eta abstraktua uztartzea”.\n“Hori” da lerrook idazten dituenaren abesti kuttuna; barru-barrura arte sartu zaidala aipatu eta 70eko hamarkadako bakarlarien tradizioa ezin hobeto gaurkotu duela. Berak ere, “Crosby, Stills, Nash eta Young koruak egiten” imajinatzen ditu gurasoei eskainitako kantuan: “agian zuzenekoetan jotzeko ere ez naiz gai izango... emozioa ez da beti lagun”.\nHitzei dagokionez, “surrealismo printzak” dira nagusi eta aipagarria da Harkaitz Canoren ekarpena, bi kanturen hitzak bereak baitira eta beste bi lau eskutara idatzi ditu Larburu berarekin batera: “Ni izan da, nire kantu bihurtzeko. Eta Cano idazlearen maisutasunaz, gainera! Harkaitzen hitzek ez dute musikarik behar, musika dira… enbarazu gehiegi egin ez izana espero dut”. Gauza bera pentsatu dugu, bada, guk elkarrizketa amaitzean. Halere, ezin amaitu zuzeneko tandema aipatu gabe, Aida Torres eta Beñat Iturrioz perkusio-joleekin batera, Carlos Toroncher arituko da klarinete baxuan.\nMaiatzaren 30ean, Gasteizko Kafe Antzokia (Farelina): 19:30ean\nEkainaren 6an, Iruñeko Patio de los Gigantes: 20:30ean\nMaite Larburu 24/11/2021\n"Beti saiatzen naiz hitzen musika aurkitzen, baita musikaren hitzak ere"\nMaite Larburu 03/05/2021\nTriángulo De Amor Bizarro hace 1 hora\nLuna Ki hace 3 horas\nERA 3.364 vistas\nMundos Inmóviles Derrumbándose 2.633 vistas\n25 años del “Homework” de Daft Punk, los sobresalientes deberes de la música electrónica 2.518 vistas\nLos 50 mejores discos internacionales de 2021 1.731 vistas


Iruñean argi dugu: "Ardura kolektibo eta politikoak behar dira" • ZUZEU\nIruñean argi dugu: “Ardura kolektibo eta politikoak behar dira” –\nSan Ferminen atarian, atzo prentsaurreko agerraldia egin zuten Iruñeko mugimendu feministak eta herri mugimenduek. Euskal Herriko Bilgune Feministaren ataritik jaso ditugu bertan esanak:\nGaurkoan hemen bildu garen mugimendu feministako eta herri mugimenduetako eragileok ondorengoa adierazi nahiko genuke:\nUrte luzez ari dira mugimendu feminista eta herri mugimenduak eraso sexistarik gabeko eta guztiontzako jai parekideen alde lanean, bakoitza bere eremutik eta ditugun berezitasunak errespetatuz.\nHainbat sektore eta batez ere komunikabide batzuek nahita egindako irakurketaz gain, eraso sexisten aurkako borroka ez zen 2016ko uztailaren 7an hasi, eta gau hartakoa zoritxarrez, ez zen eta ez da izango ere biziko dugun eraso bakarra. Salaketa horren ondorengo prozesu judizial, erabaki judizial, sententzia eta azken gertakariek sortutako ezinegon eta amorrua ulertzen dugu, baina honek ezin du gure borroka instrumentalizatzeko edo emakumeon kontrako indarkeriaren edonolako analisiak egiteko aitzakia izan.\nUrtetik urtera sanferminak emakumeondako ahalik eta espazio seguruenak eta eraso sexistarik gabekoak izan daitezen gogor lan egiten dugu, kanpaina ezberdinak martxan jarriz, protokoloak berrituz, gure artean bildu eta erabakiak hartuz, baina batez ere, eta guretzat hau da garrantzitsuena, gure artean konpartituz, kontrastatuz, akordioetara iritsiz eta gure erabakiak era kolektiboan hartuz.\nSanferminak, nazioarteko dimentsioa duten jaiak izateaz gain, iruindar guztion jaiak dira, hiri honetan bizi eta gure bizi proiektuak ditugunonak, eta horrela izaten jarriatu behar duela uste dugu.\nAzken asteotan eta sare sozialetan batez ere, zalantzazko jatorria duten hainbat iniziatiben berri izan dugu, asko anonimoak direnak eta beste asko emakumeak ahalduntzeko ustezko helburuarekin eraso sexisten kontrako borrokan nazioarteko eredua den gure hria erasotzen dtuenak. Iniziatiba hauetako asko gure hirikoak ez diren eragile eta kanpoko agenteek sustatu dituzte inolako eztabaida, konsenso, kontraste eta helburu finkorik gabe. Deialdi guzti hauek, hemengoek egiten dugun lana gutxietsi eta negatiboki eragiten diete askoren artean hartutako erabaki eta bertako dinamikei, haien helburua hau ez den arren.\nGure deialdiak zehaztasun handiz egindakoak dira, kanpaina orohar batzuen gainean daude eta epe luzerako helburuak dituzte.\nBeraz, ardura kolektiborako deia egin nahi dugu. Erasorik gabeko jai edota erasoak jasandako emakumeon inolako laguntzarik ematen ez dioten egoeraren araberako dinamika oportunista asko dago. 2016tik errepikatzeaz nekatu ez garenez, kasu bakarrean zentratzeak gainotzekoak ikusezin bihurtzen ditu, garrantzia kenduz eta batez ere errealitatearekin zerikusirik ez duten elementuei garrantzia emanez.\nBukatzeko, eraso sexistarik gabeko jaiak lortzeko lanean jarraituko dugula esan nah dugu, Autodefentsa Feministara eta indarkeria sexistaren aurka gure artean antolatu eta artikulatzera dei egiten dugu.\nHemendik, jaiak hasteko 3 egun falta direnean, mugimendu feminista eta herri mugimenduak emakume guztiei jaiak goza ditzaten dei egiten die. Hauek gure jaiak dira, arauak guk jartzen ditugu eta gure espazioa exijitu behar dugu, plazak hartuz, barre eginez, dantzatuz, antolaketan parte hartuz, kaleak eta eszenatokiak hartuz. Azken finean, guk nahi dugun moduan jaiak gozatuz.\nPrentsaurreko honetan mugimendu feministako Bilgune Feminista, Emakume internazionalistak, FARRUKAS, Indarkeria Ssxistaren kontrako emakumeon plataforma eta Andrea-Lunes dira.\nHerri mugimenduko Gora Iruñea! eta Iruñeko peñen federazioko kideok gaude.\nPrentsaurrekoaren argazkia: Martxelo Diaz (Naiz).\nIruñean argi dugu Iruñean argi dugu Iruñean argi dugu Iruñean argi dugu Iruñean argi dugu Iruñean argi dugu Iruñean argi dugu\neraso sexualak, Iruñea, mugimendu feminista, Sanferminak


Irene Goikoleak 25 urte hauetan life coach gisa garatu duen lana bost zutabetan dago sendo sustraiturik, eta ikuspegi psikoespiritual batetik heltzen die: femenino sakratua denera iratzartzea, sentiberatasunaren ahalmena, itzalaren lanketa, arimaren berreskuratzea, eta ekologia emozionala.\nFEMENINO SAKRATUA DENAREN ALORRA\nFemenino sakratuaren alorrak bizitzarekin dugun lotura adierazten du eta eguneroko ekintza oro sakralizatzeko ahalmena du, gogoa, zentzua eta sentimendua eransten dizkiola. Energia indartsu horrek sentiberatasuna, zaurgarritasuna sentitzera garamatza. Bere tasun esanguratsuenak, berriz, honako hauek dira: interrelazioa, kolektibitatea, integrazioa, batasuna, urkoarekiko arreta, osatzea, nutrizioa, errukizko ekintza eta sentitzeko gaitasuna.\nBere ikastaro eta tailerretan, Irene tasun horiek iratzartzera zuzentzen da, gugandik baztertzen ditugun alderdi guztiak besarkatzeko gaitzen baikaituzte.\nGarapen pertsonalerako ikuspegi honen ardatza da sentiberatasun sentimenduekin kontaktatzeko dugun erresistentzia, onartu gabeko min bat daramate eta.\nIrenek bereizi egiten ditu mina eta sufrimendua. Mina bizitzarako atea da; sufrimendua, aldiz, mina sentitzeko gogortasunetik sortzen da.\nIldo horretan, sentiberatasun-sentimenduak espazio enpatiko eta seguruan ukitu eta partekatzeko praktika garatu du, bai norberarentzako baita besteentzako errukia helburu eta bide hartuta.\nSentiberatasunera heltzeak aukera ematen du, era berean, arimako zati aldenduak berreskuratzeko eta geure-geurean denera iristeko. Norberaren arima berreskuratuta, arima kolektiboari edo munduko arimari, anima mundiri, lotzen gatzaizkio.\nC.G. Jung psikologoak zioenez, itzalaren kontzeptuak egoak geure buruaz eraiki dugun irudiarekin bat ez etortzeagatik arbuiatzen dituen geure nortasunaren zatiez dihardu.\nItzalaren lanketa zera da, inkontzientearen eremuan diren edukiak kontziente egitea alegia, horiek agintzen dutelako gure ekintzetako askotan.\nTailerretan hainbat gune eskaintzen du Irenek, bertan alderdi ilun hori begiratu ahal izateko, ez zerbait negatibo gisa, gizaki ororen berezko zati modura baizik. Xedea alderdi horri geure baitan eustea da, integratzea lortu arte, integratutakoan bizitza- eta sormen-energia bilaka dadin.\nSri Aurobindok, ekialdeko yogi eta filosofoak, esan zuen arima prozesu baten emaitza zela, non psikea, hots, izaki bizidun orotan eta materia orotan den jainkozko txinparta, norbanakotasuna garatzen hasten den eboluzioan zehar, behetiko gorputzen kontrola, hau da, gorputz mentala, gorputz bitala eta gorputz fisikoa, bere gain hartuta.\nTArima berreskuratze lanaren ezagutza eta ohiko praktika tradizio indigena guztiek izan dute. Lan honek bizipen traumatiko batzuren erruz norberagandik aldendurik diren zatiak berreskuratzea du xede.\nZenbaitetan, lan honek bizitzaren jomugari esturik lotuta dauden dohain eta gaitasun pertsonalak berreskuratzea dakar. Besteetan, arimaren sakontasunean aritzeak lagundu egin dezake bizitzan bete-betean partehartzeko oztopo zaiguna desegiten.\nArimaren batasuneranzko bideari Irenek “arimaren ekologia” deritzo.\nDuela 20 urte baino gehiago Irene "ekologia emozionala” hitza erabiltzen hasi zen bere hitzaldi eta tailerretan, bere lana oinarritzeko bururatu zitzaion kontzeptua. Hamar urte geroago, termino hori arrunta bihurtu zen psikologia eta soziologia gisako zientzien argotean.\nBarne-eraldaketako lanak kanpoa aldatzen laguntzen duela da ekologia emozionalak duen ardatza.\nIkuspegi horren arabera, gizakia berez mikrokosmos txiki bat da, aldi berean, Lurra eta honen gizarte- eta ingurumen-eremuak biltzen dituen makrokosmos baten parte dena.\nIreneren esanetan, hainbesterainokoa da mikro eta makroren arteko elkarrekintza, "gizakiaren kutsadura emozionala ingurumenaren kutsaduran islatzen dela, eta alderantziz".\nHori dela eta, barne-behaketa sustatzen du emozioak desblokeatzea xede hartuta, ukatutako sentimenduetara iriste aldera. Sentimenduei jariatzen uzten diegunean, garbitu egiten dira emozioak nahiz pentsamenduak, eta horrek eragina du osasunean, eta beraz, inguruan ere bai.


EITBk aitortu du hazkunde eredua alde batera utzi behar izan duela | Bizigiro | Berria\nEITBk aitortu du hazkunde eredua alde batera utzi behar izan duela\nMaite Iturberen arabera, azkeneko urteetan EITBren dimentsio ekonomikoa %30 murriztu da\nEITBko arduradunak, aurkezleak eta aktoreak, atzo, Donostian. ANDONI CANELLADA / ARGAZKI PRESS\n2015. urtearen balorazio «positiboa» egin zuen Maite Iturbe EITBko zuzendari nagusiak atzo Donostian, nahiz eta ETBk 2015. urtean bere historiako ikusle datu txikienak izan dituen, eta nahiz eta Iturbek berak aitortu taldeak «ekonomia atzeraldi luzearen ondorioak» jasan dituela. 2015eko txostenean datu on bat topa daiteke, Tabakaleran egindako agerraldian oharkabean pasatu zena: aurreko urtearekin alderatuz, EITBk 1.260.432 euro gehiago lortu ditu publizitate sarreren bidez. Taldearen diru sarrera propioak %13 igo dira 2015ean —sarrera propioen %83 datoz publizitatetik—. Dena den, Iturbek nabarmendu zuen azkeneko urteetan EITBk bere dimentsio ekonomikoa %30 murriztu duela, «Eusko Jaurlaritzaren eta Eusko Legebiltzarraren eskakizunak betez». EITBk hazkunde eredua alde batera utzi behar izan duela gogoratu zuen.\nIrrati-telebistaren zerbitzu publikoaren eredua hiru ardatzetan oinarritzen du EITBk, Iturberen arabera: «Herri baten komunikabidea gara, eta herri horren garapenari eta ongizateari laguntzeko konpromisoa hartu dugu. EITBk euskal komunikazio eremuaren sorrera sustatzen du. Eta EITBk ikus-entzunezko esparrua laguntzen du».\nIturbek aitortu zuen ikusle datuak jaitsi direla, baina egin zuen ñabardurarik: «2010ean ETB1ek %2ko ikusle kuota zuen, eta eutsi egin dio datu horri, nahiz eta gaikako kateen ehunekoa hazi egin den». 2014tik 2015era gaikako kateen ikusle kuota %33,7tik %35era igo da. Espainiako operadore handiek prime time-an egiten dituzten eskaintza garestiei ere egotzi zizkien ETBk datu onak lortzeko dituen zailtasunak. ETB2ko Teleberri albistegiaren datuak goraipatu zituen Iturbek; haren arabera, Arabako, Bizkaiko eta Gipuzkoako albistegi liderra izan da azkeneko 38 hilabeteetan. Euskarazko irratien datuak ere ez dira batere txarrak: astelehenetik ostiralera, Euskadi Irratiak 149.000 entzule ditu, eta Gazteak, 119.000.\nDonostia 2016, zuzenean\nOdile Kruzeta EITBko irratietako zuzendariak iragarri zuen aurten taldeak Donostia 2016 kultur hiriburuaren multimedia jarraipena egingo duela. «Irratietan, webgunean eta sare sozialetan Donostian izango den talentuari ikusgarritasuna emango diogu». Hilaren 23an, hasiera ekitaldia zuzenean emango du ETBk. Irratietako magazinek zuzeneko emanaldi bereziak egingo dituzte hiriaren erdialdetik. «Webgunean ere jarraitu ahalko dira saio horiek», esan zuen Kruzetak.\nEITBk badu gaitasuna zuzeneko emankizun luzeak egiteko. Gaur, Bilbon eta Baionan Sarek eta Bagoaz-ek deitutako manifestazioak, aldiz, ez ditu zuzenean emango. «Ez dauka interes hain handia zuzenean emateko. Albistegietan ematea da egokiena», esan zuen Iturbek.\nEdu Barinaga ETBko zuzendariak 2016ko lehen hilabeteetarako programazioan egingo dituzten berrikuntzak iragarri zituen. Astelehen gauetan ETB1ek Euskal Herrian ekoitzitako zinema emango du. Zinez izenburupean emitituko dituzte filmak, eta, emanaldiaren aurretik, Fermin Etxegoienek pelikularen inguruko aurkezpen labur bat egingo du. Etxegoienek berak datorren ostegunetik aurrera Berandu baino lehen elkarrizketa saioa aurkeztuko du —aurreneko gonbidatuak Mikel Pagadizabal eta Onintza Enbeita izango dira—. Datorren astean hasiko dira, bestalde, Herri People saioko atal berriak ematen. Hilaren 18an, Gutarrak Jai School hasiko da, ikastetxeetako 15-16 urteko ikasleen lehia. Otsailean telesail berri bat estreinatuko du ETB1ek: Eskamak kentzen. «Ziur nago telesailak arrakasta izango duela», esan zuen Barinagak.\nHaurrentzako Sorgintxulo saioak 3txulo izena hartuko du, eta soilik ETB3 katean emango dute otsailetik aurrera —pertsonaia berriak izango ditu—.\nETB2n, El conquistador del fin del mundo, Amazonas hasiko da etzi, eta Todos los apellidos vascos laster itzuliko da.


Urriaren 15ean Usurbilgo EHBilduk Herri Batzarra egingo du Potxoenean – Usurbil Eginez\nUrriaren 15ean Usurbilgo EHBilduk Herri Batzarra egingo du Potxoenean\nUrriaren 15ean (asteartea) Usurbilgo EHBilduk Herri Batzarra egingo du hemendik aurrera egin beharreko erronka berrie buruz, hauteskundeetaz eta EHBilduren egituraketaz hitz egiteko. Batzarra Potxoenean egingo da, arratsaldeko 19:00etan. Batzar honetan gonbidatu bat egongo da, Maddalen Iriarte Okiñena, EHBilduko legebiltzarkidea Gasteizko parlamentuan. Usurbilgo EHBilduk herritarrei bertara gerturatzeko gonbidapena luzatu die.\nUsurbilgo EHBildu: “Urriak 15ean erronka berriei heltzen hasiko garaia izango dugu Usurbilgo ezkertiar subiranistok. Horretarako, Herri Batzarra izango dugu Potxoenean 19:00etan. Animatu bertaratzera!”\nPosted on 2019/10/09 2019/10/09 by usurbileginezPosted in Orokorra\nAurrekoa Previous post: Andatza MKT-ak antolatuta urriaren 13an Artesiaga-Argintzu-Harrikulunka-Beartzun mendi irteera


Diario Vasco-Navarro • ZUZEU\nZaila da modu objektiboan neurtzea Diario Vasco egunkariak Gipuzkoako jendartean daukan eragina. EH Bilduren aurka azkeneko urteetan egin duten lana ikaragarrizkoa izan da, hondakinen aferatik zelai batean jarri nahi zen artalde bateraino. Bonbardaketa, egunero, albiste eta albiste bihurtzen zituzten gertaera ezberdinekin hornituta, baina dena norabide berean: beste modu batean eta beste interes batzuen alde jarduten zuen gobernu baten higadura.\nNafarroan aldaketa eman zen unetik agerikoa zen egunkari honen homologoak, Diario de Navarrak, berdin jokatuko zuela. Kontua ez baita gai zehatz baten inguruan egin dezaketen desitxuratzea, baizik eta egiten den GUZTIA, GUZTIA, modu negatiboan jantzi eta maleziaz egositako pozoi hori Nafarroako jendartearen zati handi baten bazka izanen dela. Ahaztu Diario de Navarraren ildo editorial zehatzaz: eskuina, espainiarra, monarkia zalea… Orain, euren ildo estrategikoen mesedetan, pausu taktikoa eman dute: aldaketaren aurka erabili dezaketen edozer gauzari hauspoa ematea.\nDiario Vascok tresna eraginkorrena hondakinen kudeaketaren bueltan topatu zuen, eta hitz magikoa sozializatu: inposatzea. Ez dakit oso goiz ez ote den Diario de Navarrak bere lanabes nagusia hautatu duela esateko, baina irudipen hori daukat. D eredua zabaltzea ez baita Iruñeako kontua, Nafarroa osokoa baizik; eta hitz totemikoak jada eman du jauzia tinta eta paperera: inposizioa. Horretaz gain, gobernuko koalizioan talkak sortzen dituen gaia da, beraz ezaugarri oso erakargarriak dauzka gai honek erregimen zaharraren jarraitzaileentzako.\nBerdin dio D eredua zabaltzea justua eta demokratikoa izatea, bost axola nafar guztiek hizkuntz eskubide berdinak izatea zilegi dela aldarrikatzea. Ez birziklatzea ez dela eskubide bat esatea ere oso zentzuduna da, baina begira. “Inposizio” kontzeptua sozializatzea lortzen badute, kito.\nDiario de Navarra hasi da portada eskaintzen kontzentrazio txikiei. Elur bola handitzea besterik ez dute nahi, eta berdin dio gobernutik zer argudio erabiltzen den, aise lortu dezakete inposizioaren kontzeptua sozializatzea. Gipuzkoan gaizki egin ziren gauzetatik ikasi eta erronka honi hobe heldu dakioke Nafarroan.\nHorretarako ezinbestekoa dira herri mugimendua eta bere komunikazio tresnak, Diario de Pattarra barne; baina jada aldaketaren alde dauden horietatik harago zabaltzean egongo da erronka nagusia.\ndiario navarra, Diario Vasco, manipulazioa, nafarroa, ordoki, vasco-navarro, zuhaitz\n4 pentsamendu “Diario Vasco-Navarro”-ri buruz\nZirauna 2016-02-19 23:15\nEITB izan zen estrategia horren beste zutabe garrantzitsua, besteak zuk aipaturiko Diario Vasco, Diario de Gipuzkoa, … etab.\nZorionez, UPN-k ez du PNV-k (eta bere partido lagunek) duen indar mediatikoa. Zoritxarrez, badu eskarmentua manipulazioan, herria zatitzen, klientelismoa sortzen, etab.\nNaparroan 2016-02-20 18:07\nBaina erronka ez da aldaketaren alde dauden indarretatik haratago iristea, erronka da euskararen gaian aldaketaren aldeko indar guztietara iristea. Argi gelditu da euskararen gaian Izquierda-Ezkerra CCOOen ahotsa (aldaketaren eta euskararen kontrako indarra) izanen dela, eta Podemos-en euskarafobikoek indar handia dutela.\nEta euskararekin loturik, “inposizioa” kontzeptua jadanik sozializatua dagoela esanen nuke, jendartearen zati zabal batean.\nNaparroan 2016-02-22 13:39\nAzkenaldian zenbait artikulu argitaratu dira. baliagarri izan daitezkeenak euskaldun/abertzale ez direnen artean “inposizioaren ideiari” aurre egiteko:\n(Zerrenda bakarraren alde, ez euskaldun ez euskal abertzale ez den batek)\n(Euskarazko haur eskolen alde, eta Podemos-en elitismoaren kontra)\nSugar 2016-02-22 14:36\nTa jendearen ardura hau guztian? Hau da, DVk ta enparauek manipulatzen dute, ados, baina oso erraza da beraien informazioa deusestatzea, erraten dutena gezurra dela ikustea….\nGauza da, irakurle mordo ta mordo irakurtzen dutena irakurri nahi dutela, berdin zaie egia dan ala ez, hori da gauza.\nEuskararen inposizioan adibidez, gauza ez da beraientzako inposizioa dan edo ez, gauza da depende nor bozkatzen duten, ze hizkuntza menderatzen duten….arabera, gauz bat edo bestearen alde egiten dutela, berdin zaie zein dago ondo edo zein dan zilegi, beraiei ondo doakiona nahi dute..\nEz da inposizioa, da ikasi gabe postuak eskuratu nahi izatea, da euskara desagerrarazi nahi izatea.. beste guztia aitzakiak dira besterik ez.\nDVren aburuz Bilduren erruz bi kamioi zabor bidaltzen ziran egunero beste erdkidego batera, orain 25 bidaltzen dituztela egunero, DVk dio aldundia behartua izan dela.\nJendea ez daki zer dan txarragoa? Bai badaki, baina txarragoa ta garestiena dena ez die ardurarik ezarriko zaborraren kudeaketan, beraz ontzat ematen dute Bildurena akatsa zala ta EAJrena ez.\nTa gehienak ez dianez ondo informatu nahi ondo datorkielako pentsatzen dutenarekin….\nDVren manipulazioa edo irakurleak DVri eskatzen diotena? ETBren manipulazioa edo EAJren bozkatzaile gehienak ta PPSOEko ia guztiak nahi duten eredua? Berdina da.


Erizaintzako laguntzaile baten gutuna | Matia Fundazioa\nHasieraBlogaErizaintzako laguntzaile baten gutuna\nGaur, #OsasunarenMunduEguna denez, gure lankide Yosune Alvarezen testu polit hau partekatu nahi dugu. Yosune erizaintzako laguntzaile da Bermingham egoitzan. Sendatzea eta zaintzea batera doazela uste duten eremu soziosanitarioko profesional guztien omenez idatzi du, batez ere lankideak gogoan. Zuen gustukoa izatea espero dugu.\n«Biziki atsegin dut nire lana. Gustuko dut goizean esnatu eta jakitea eguneroko gauzetan laguntzen ditudan adinekoak ikusiko ditudala. Pozgarria zait haiek zaintzeko aukera izatea. Pribilegioa da jakitea nirekin eta nire lankide bikainekin apur bat zoriontsuago, babestuago, egongo direla.\nGuk, osasun langileok, ez dugu miraririk egiten, baina, ahal dugun neurrian, hobeto senti daitezen lor dezakegu. Berrogeialdia elkarren ondoan igarota, maitasuna eskaintzen saiatuko gara, bakoitzaren onena ateratzen. Zimur ederrez jositako aurpegiak dituzten pertsona hauei zoriontasun apur bat ematea ez da pribilegio edo luxua bakarrik, behar morala ere bada. Zain ditzagun, haiek gu zaindu gaituzten moduan.\nErizaintzako laguntzaile izatea erabaki nuenean, zalantzak izan nituen nire bokazioaren inguruan. Ez nengoen ziur lan horretarako balioko ote nuen. Baina, osasun langile gisa lanean hasi nintzenean, beldur guztiak desagertu egin ziren. Gaur egun esan dezaket munduko lanbiderik ederrena dela, ditxosozko Covid 19ak ekarritako egoera gogorra izan arren, nahiz eta laguntzen ditugun pertsonak triste edo senitartekoen bisitarik gabe ikustean sufritu ere egiten dugun.\nBizitza osoa daramat lanean, hau da nire lanbidea. Arima eta bihotza benetan betetzen dizkidana. Eta horrez guztiaz gain, egunez egun dena ematen duten lankideak ditut, beren onena ematen dutenak, hauskorrak eta ahulak diruditen pertsona horiek zoriontsu egiteko. Hauskortasun horren atzean ikusten jakin behar diren sendotasunak ere badituzten pertsonak.\nGora zuek, nire lankide bikainak. Dena merezi duzue, bai horixe».


Zeruko orbitak eta energia mekanikoa - hiru Presentacion - Urrutiko Lanbide Heziketako Institutua\nZeruko orbitak eta energia mekanikoa/\nPlanetak eta sateliteak\nMende askotan, astronomia izan zen filosofiaren eta pentsamenduaren inspiratzailea. Europako garai errenazentistatik, zeruko gorputzak behaketari esker, grabitazio unibertsalean oinarritutako mugimendu-legeak ondorioztatu ziren. Lege horiek fisika modernoaren jaiotzaren oinarria izan eta sistema mekanikoen deskripzioko lehenengo eredu sistematikoetan ikusi ziren.\nMugimendu orbitalak eremu zentral batean\nIbilbide zirkularrak egiten dituen eremu zentral baten pean dauden gorputzen mugimendua ikastea arazo klasikoa da fisikan. Mugimendu mota horretan, elkarrekintza kontrajarri bat dago: eremu zentralak mugimendu orbitalean dagoen gorputzaren gainean eragiten duen erakarpenezko barrurako indar zentripetu bat.\nEremu zentral batean gertatutako mugimendu orbitaleko kasu arrunt bat Lurra Eguzkiaren inguruko mugimendua da (edo Lurraren inguruko sateliteen (Ilargiaren edo satelite artifizialen) mugimendua). Deskribatutako orbitak eliptikoak diren arren, horien eszentrikotasuna oso baxua da, eta zirkulartzat har daitezke. Mugimendu horretan jarduten duen eremu zentrala grabitatorioa da; M eremua sortzen duen masa bada, eta R, eremu horren pean dagoen gorputzak orbitatzen duen distantzia (G grabitazio unibertsalaren konstantea dela kontuan hartuz), gorputz horren abiaduraren modulua honako hau da:\nEremu grabitatorio zentral bat eta horren pean dagoen beste bat sortzen dituen gorputz batek osatutako multzoa sistema isolatutzat hartzen da. Horrela, kontserbaziorako oinarrizko bi printzipio betetzen ditu:\nEnergia mekanikoarena: sistemaren energia zinetikoaren eta potentzialaren batuketa konstantea da edozein bi unetan. Enuntziatu horrek indar bizien teorema izena dauka, eta honela adierazten da matematikan:\nL momentu angeluarraren kontserbazioa, partikula baten r posizio-bektorearen eta mugimenduaren kantitatearen biderkadura bektoriala da.\nMomentu angeluarra kontserba dadin, beharrezkoa da gorputzak deskribatutako orbita plano batean egotea.\nEremu zentral baten barruko mugimendu orbital batean, abiadurako bi osagai daude:\nErradio-abiadura, orbitako zentrora seinalatzen du, une orotan, eta gorputzaren posizioaren aldaketa mugatzen du, jatorria aintzat hartuta.\nAbiadura orbitala, desplazamenduaren ibilbiderantz seinalatuz eta aurrekoaren perpendikularra.\nSistemako energia mekaniko osoak, erradio-abiaduran (vr) eta abiadura orbitalean (vorb) adierazita, honako forma hau dauka:\nbertan, L momentu angeluarra da; m, gorputzaren masa; M, eremu grabitatorioak sortzen duen masa; r, masa bien arteko distantzia; eta, G, grabitazio unibertsalaren konstantea.\nOrduan, potentzial efektiboa deitutako magnitudea masa unitateko energia potentzial bezala defini daiteke, horren balorea honako hau da:\nPotentzial efektiboaren ikerketak interes handia dauka zeruko orbitak karakterizatzean.\nZeruko sistema baten energia mekaniko osoa zero baino txikiagoa bada, orbitan dagoen masa distantziako bi mugen artean dago eta egindako ibilbidea elipse bat da. Hori gertatzen da Eguzkiaren inguruan bira egiten duten planetekin, baita gorputz planetarioen inguruan (esate baterako, Ilargia) orbitatzen duten sateliteekin ere.\nOrbita itxi baten (a) potentzial efektiboa, orbita eliptikoak (b) karakterizatzen dituena.\nOrbita parabolikoak eta hiperbolikoak\nEnergia mekaniko osoa zero baino handiagoa denean, zeruko masaren mugimendua irekia da eta orbitaren zentrorako distantziak muga txikiago bat bakarrik dauka. Horrenbestez, gorputzak ibilbide hiperbolikoa egingo du hiperbolaren fokuarekin, eremuko zentroan (esate baterako, Eguzkia). Hori da Eguzki-sisteman kometa gehienek duten mugimendua. Azkenean, energia mekaniko osoa zero bada, deskribatutako mugimendua parabola bat da.


Vladimir I.a Kievekoa - Wikipedia, entziklopedia askea.\n980ko ekainaren 11 - 1015eko uztailaren 15a\n← Yaropolk I of Kiev (en) - Sviatopolk I of Kiev (en) →\nBerestove (en) , 1015eko uztailaren 15a (58/59 urte)\nRogneda (en) (979 - 987)\nAnna Porphyrogenita (en) (988 - 1011)\nSviatopolk I of Kiev (en)\nOlga Kievekoa (amona)\nVladimir I.a Kievekoa (ukraineraz: Володимир Святославич; errusieraz: Владимир I Святославич) Vladimir I.a Handia edo Vladimir Santua ere deitua (958 - 1015eko uztailaren 15a), Novgorodeko printze (970) eta Kieveko printze handia (980-1015) izan zen. Kristautasunera bihurtu zen 988an, eta Kieveko Rusaren kristautzea abiatu zuen. Sviatoslav I.a printzearen semea zen.\nPrintzerriko erregeorde zela, Vladimir-ek jarraitu zuen bere eremuak hedatzen. 981ean, gaur egungo Galitzian kokatutako hainbat hiri konkistatu zituen; 983an, Lituania eta Polonia bitartean dagoen lurraldearen kontrola hartu zuen, eta, gainera, bere erresumaren inguruan, kolonia eta gotorleku asko eraiki zituen.\nNahiz eta kristautasunak jarraitzaile asko irabaziak zituen, Vladimir-ek pagano izaten segitu zuen, eta emazte asko eta 800 ohelagun izateraino iritsi zen.\n988an, Basilio II.aren arrebarekin ezkontzeko tratuan ibili zen. Printzesa greziar baten eta pagano baten arteko lehen ezkontza izan zen; horretarako, Vladimir, ezkondu aurretik bataiatu egin zuten. Bataioak eta ezkontzak aldaketa handiak eragin zituen haren izaeran. Kievera itzultzean, monumentu pagano guztiak eraitsarazi zituen, eta eliza ugari eraiki zituen. Hala ere, bada Vladimir-en konbertsioari buruzko beste bertsiorik ere.\nBerestovon, Kievetik gertu, hil zen.\nWikimedia Commonsen badira fitxategi gehiago, gai hau dutenak: Vladimir I.a Kievekoa\nOrriaren azken aldaketa: 19 abuztua 2017, 19:30.


Euskal kulturea ardatz, Jalgi topaketea antolatu dabe Aiaraldean - bizkaie.biz\nBizkaie! 2016-05-05 12:16 jardunaldiak\nMaiatzaren 23tik 29ra bitartean, euskal kulturgintzako eragile ugari batuko ditu Jalgik Aiaraldean. Mahai-inguru eta gogoeten bidez, euskal sorkuntza kulturalaren komunikazinoa eta transmisinoa aztertuko ditue. Ganera, kontzertuak, filmak, antzezlanak eta abar egongo dira. Topaketearen lehenengo aldia izango da honako hau.\nJalgi Plaza Ibiltaria antolatzen alkarte eta eragile ugari dabilz: Topagunea, Bertsozale Alkartea, EHAZE, Aiaraldea Komunikazino Leihoa, Ahotsenea, Jakin, Hik Hasi eta Sortzen Ikasbatuaz. Arabako Aiaraldea eskualdean erakundeen eta herritarren babes zabala batu dau Jalgik.\nEgitarauaren zati nagusia, maiatzaren 26ko eta 27ko jardunaldiak izango dira. Amurrion egingo ditue. Ponentziak aurkeztuko dira eta mahai-iguruetan parte hartuko dabe euskal kulturgintzako persona ezagunek.\nMaiatzaren 26an, mahai-ingurua euskal sorkuntzearen komunikazinoaren ingurukoa izango da eta hedabideetako kide ugarik parte hartuko dabe: Gorka Bereziartuak, Ane Zabalak, Iñaki Uriak, Manex Agirrek... Ondoren, beste solasaldi bat egongo da, Estitxu Garai, Lander Garro, Gaizka Aranguren, Josu Amezaga eta Leire Palacios berbalagun dirala.\nHilaren 27ko jardunaldia, ostera, transmisinoaren ingurukoa izango da. Mahai-inguruan parte hartuko dabe Bertsozale Alkarteko, UEMAko, AEK-ko, EHAZEko, EHUko, HUHEZIko, Ikastolen Alkarteko eta Taupakako ordezkariek. Andoni Tolosa Morau, Oier Araolaza, Lorea Agirre, Oihane Perea eta Idurre Alonso mahaiaren bueltan berbetan ipiniko ditue gero.\nJardunaldiez gan, eskaintza kultural oparoa dakar Jalgik Aiaraldera, hilaren 23tik 29ra. 70 ekitaldi inguru izango dira. Esate baterako, kontzertu ugari egongo dira: Joseba Tapia, Ruper Ordorika, Gorka Urbizu, Anari... antzezlanei jagokenez, Hika, Anodino eta Metrokoadroka konpainiak izango dira Aiaraldean, baita Pablo Ibarluzea be.\nEgitaraua biribiltzeko, bertsolariek, jantzeak, lteratureak eta abarrek be lekua izango dabe Jalgin. Egitarau kulturala Aiaraldeko bederatzi herrietara zabaldu nahi izan dabe.\nLaudion egindako aurkezpenean antolatzaileek nabarmendu dabenez, Aiaraldea euskal kulturearen erdigune bihurtu nahi dabe. Euskerea eta euskal kulturea gordeteko orduan, transmisinoak daukan indarra azpimarratu dabe. Jalgiren bidez, euskal kultureari ikusgarritasuna emon nahi deutsiela dinoe.


Hegaldiak Rayda (e) ra - RayHaber\nopor hegaldi merkeak oporretan\nEid al-Adharen oporraldia 10-era luzatu zenean, opor etxeak hegaldiak bilatzen hasi ziren prezio merkean.\nAukeratu Inguruko Lekuak\nNazioarteko bidaien bilaketa motorrak Skyscanner-ek hegaldi merkeak hurbileko helmugetara erreserbatzeko aukera ematen du. Aplikazio honetako kexfetak eskaintzearekin batera, bidaiariek txartelen prezio baxuena duten helmugak sar ditzakete lehenbailehen.\nBidaiariei gomendatzen zaie aireportu alternatiboak aukeratzea ere. Aireportu bat baino gehiago duten hirietan, nahiago dituzten aireportuetara hegaldiak puntako hegaldiak dituztenak baino prezio baxuagoak izan daitezke.\noporretan hegaldi merkeak\nHautatu nahiago dituzun hegaldi denbora gutxiago\nBidaiariek nahiago dituzten hegaldi orduak garestiak izan daitezke. Beraz, konponbide ekonomikoagoak aurkitu daitezke, nahiago diren hegaldi denborak aginduz.\nBaliteke lagungarria dela hegazkinaren maletak, janariak edo Wi-Fi zerbitzu politikak ere begiratzea. Litekeena da prezio merkeago batean bidaiatzea, zerbitzu horiengatik kobra daitezkeen tasak arretaz.\nNazioarteko Hegaldietarako Sarreren Aukerak\nDublin - IRLANDA - 276 $ 1 *\nStockholm - SUEDIA - 310 $ 28 *\nBelfast - Ipar Iparraldea / Ingalaterra - 317\nKopenhage - DINAMARKA - 330-tik hasita\nBrusela - Belgika - 350 $ 28 *\nKiev - UKRAINA (BISA GABE) - 350-tik hasita\nKharkiv - UKRAINA (BISA GABE) - 350-tik hasita\nZaporizhia - UKRAINA (bisarik gabe) - AED-tik\nBukarest - ROMANIA - 350 $ 28 *\nBerlin - ALEMANIA - 358 28 $tik aurrera *\nZurich - SUIZA - 372\nBeirut - LEBANON (BISA GABE) - 403\nAtenas - GREZIA - 416 $ 1 *\nTbilisi - GEORGIA (BISA GABE) - 423-tik hasita\nBaku - AZERBAIJAN (Bisa gabe) - 423 $ tik\nSharm El Sheikh - EGIPTEA - 435\nTirana - ALBANIA (BISA GABE) - 440 $ -tik aurrera\nMunic - ALEMANIA - 453 28 dolar *\nFrankfurt - GERMANIA - 494 $ 1 *\nPraga - Txekiar Errepublika - 623-etik hasita\nTrenbide Sarrerak - Tren Sarrerak TCDD 02 / 05 / 2017 Trenbideak Erosi tren txartela, kontsultatu TCDD hegaldiak, Nola lortu tren txartela: Oporretara gerturatzearekin batera, bidaiatu nahi dutenek dagoeneko egin dituzte erreserbak. hartu eta hegaldiak zalantzan jarri daitezke. Gure salmenta sistema berrian, aldatu egingo dituzun sarrerak bihur ditzakezu eta sei hilabetez balio duen Sarrerako Irekira itzul daiteke, inolako “itzulketarik kenduta”. Sarrerak irekita erabili ahal izango dituzu diruaren ordez YHT eta Anahat tren guztietan, kontuan hartu gabe eta trenean. Zure baliozko sarrerak iraungitakoan ı\nTCDD Ticket - Nola erosi sarrerak Non erosi tren-txartel bat 13 / 06 / 2019 Oraingoz, TCDD Taşımacılık A.Ş-eko trenek bakarrik egiten dute TCDD lineako bidaiarien garraioa eta TCDD liberalizazioarekin, enpresa pribatuek beren trenak martxan jartzen hasiko dira TCDD lerroak erabiliz. NOLA IRITSI TREN BIDAIA? Bidaiarien txartel elektronikoen salmenta-erreserba sistema, labur-labur, EYBİS metodo honekin zure txartela zure kreditu txartela Internet bidez deskontatutako lor dezakezu. Tren txartela online nola erosi jakiteko nahi baduzu, zehatz-mehatz jakin dezakezu HEMEN klik eginez. Tren txartel bat erosteko bigarren bidea TCDD txarteldegian txartela eros dezakezu. Horretarako, geltokira edo geltokira joan zaitezke trenaren intentsitatearen arabera trenaren irteeraren egunetik eta ordutik.\nEskualdeko eski estazioak eskuan erretzen dituzte 29 / 01 / 2014 Azkeneko eski aldameneko estazioak eskuak erretzen digu: Turkiako eski Uludag seihilekoa hotel jorratzen estazio garrantzitsuena eskuan oraindik erretzea. Aintzinako Bulgariako eskailerak pizten diren oporretako opor-bisitariek Uludağek baino 50 ehuneko merkeago aurkitzen dute. 4 star hoteleko pertsona bakoitzeko eguneroko ostatuaren prezioa 378 TL da. 170TL, Uludagen, 6TL ateratzen den oporretako baten poltsikotik ateratzen da eta gauean egon behar du. 2646TL bakarrik dator Borovest-en. Oporrakideek ezin dituzte merkataritza-aukerak aurkitu Uludag-en, Borovets-en, egunkari hau 1020TL'den olinpiar itxi zen ...\nCable Car Game Cheaped 19 / 07 / 2014 Cable Car Game Cheap: Güneysu Selamet 12 herrian, jokoan zehar sasoian ibiltzen hasi zenean, Macit Karaosman 30 metroaren altueratik jaitsi zen. Selcuk herrian, Southsu, 30 metro altuera bota du, tea bat garraiatzeko kablearekin jolasten ari zenean bat-bateko irristatzearen ondorioz. Familia Guneysu auzoan Selamet herrian tea biltzen zuenean, Macit Karaosman, kablearekin jolasten ari zenean, azkar urruntzen hasi zen burdinazko erraila jarri zuenean. Macit Karaosman, lurrean overclocking sistema iritsi aurretik bere burua utzi zuen, hautsi orkatila hezur. Rize Research R\nEskualdeko atean eski merkea ura 28 / 12 / 2015 Itsasoko eskia merkeak inguruko atean: Pamporovo eski estazioak, turkiarrek Bulgariaren arreta erakarri du azken urteetan, ireki zuen denboraldia. Istanbuletik kilometro gutxira, eski estazioak bere turkiarren kanpaina handiena egiten ari da. negua Turkian turismo egunero arreta, zoritxarrez, arte estazio enarak ere eskiatzen aurrekontua larria izan behar. Horregatik, Turkiako eskiatzaileek Bulgariako Pamporovo nahiago dute, Balkanetako eski estazio ospetsuena. Pamporovo, Istanbulgo kilometro 450, turkiar turista gehien atsegin dutenez, ostatu merkea eta janaria eta zuntz merkea da.\nTCDD Ticket - Nola erosi sarrerak Non erosi tren-txartel bat\nEskualdeko eski estazioak eskuan erretzen dituzte\nEskualdeko atean eski merkea ura\nHegaldiak eskiatzeko Austria\nMetrobus errepidea gaizki erori zen\nAdana Garraio Publiko merkeena\nIzmirrek kreditu-instalazio merkeagoak espero ditu tranbiarako


Atalak sareak Euroeskualdeko sorkuntza koreografikoaren sustapenean lanean jarraitzen du eta abian jarri du bigarren egonaldia DNA jaialdiarekin elkarlanean\n2020ko irailaren 11, ostirala\nDNA jaialdiak eta Atalak, Sokuntza Koreografikorako Mugaz Haraindiko Sareak, Euroeskualdeko sorkuntza koreografikoaren sustapena egiten jarraitzen du eta 2020. urterako programatuta zuen bigarren sorkuntza laborategia jarri du abian. “Atalak Sarea osatzen dugun entitateek egoera berrietara egokitzeko dugun gaitasuna erakutsi dugu pandemian zehar, eta horren adibide da itxialdi betean, apirilan eta maiatzan, abian jarritako esperimentazio laborategia. Etengabeko aldaketan dagoen ezohiko egoerari aurre eginez eta sektoreko erronka berriei erantzuna emanaz Atalak sarea eta DNA lanean ari dira sorkuntza koreografikoaren sustapenean. Euskadi-Nafarroa-Akitania Berria Euroeskualdeko sorkuntza koreografikoa indartzea eta aktibatzea inoiz baino garrantzitsuago da eta horretan ari gara”, azaldu dute Atalak Sareko eta DNAko kideek.\nDNA jaialdiak, Vianako Printzea Erakundea-Kultura Zuzendaritza Nagusiak antolatutako programa artistikoak, dantza garaikidea eta mugimenduaren arteak sustatzea du helburu. Hori horrela, udazkenean Atalak Sarearekin elkarlanean ekintza ezberdinak barne hartuko dira: Laida Aldaz koreografoaren egonaldia eta aurkezpena, maiatzan Denis Santacanak aurrera eramandako esperimentazio laborategiaren aurkezpena eta #56 obra.\nAbuztuaren 31tik irailaren 4ra bitarte 10 dantzari Laida Aldaz (Nafarroa) koreografoarekin kolaborazioan arituko dira Los Arcoseko Carmen Thyssen Broneemisza Kultur Etxean. Laida Aldazen proposamena, “Site Specific, Ciudad en Creación”, gure ingurunea behatzean oinarritzen da, sorkuntza-jarduerarako inspirazio gisa erabiltzeko. “Hiriaren konposizio espaziala kontuan hartzen dugu; non, nola eta zer sortu nahi dugun erabakitzeko. Material koreografikoaren errealitatea espazio eta leku desberdinekin trukatuz, proposamen koreografikoak espazio eszenikotik kanpora eramaten dira”, nabarmendu du Aldazek.\nBi astetan egindako lanaren aurkezpena ondorengo lekuetan egongo da ikusgai: irailaren 11an Gipuzkoako Dantzagunean (Errenteria 13:00); irailaren 15ean Carmen Thyssen Bornemisza Kultur Etxean (Los Arcos 19:30); irailaren 16an Teatro Felix Petite (Vitoria-Gasteiz 20:00); irailaren 17an Tabakalerako Patio aretoan (Donostia 19:30); eta irailaren 20an Gare du Midiko Gamaritz aretoan (Biarritz 18:00), Temps d`Aimer la Danse jaialdiaren 30. edizioaren barnean. Aurkezpen hauek mediaziorako eta topagunerako tresna dira publikoarentzat. Horiei esker, dantza garaikidearen barne prozesuak ezagutzeko aukera eskaintzen da. Erakustaldietan prozesuetan jartzen da fokua eta ez emaitzetan.\nSorkuntza laborategian zehar Laida Aldazek Loránd Jano kanpo begiaren laguntza izango du. Ondorengo dantzariak ari dira Aldaz eta Janorekin elkarlanean: Alicia Cayrou, Elene Carreto, Marina Eskisabel, Maddi Gaztelumendi, Laura Gómez, Aitor Jiménez, Araitz Lasa, Xian Martinez, Iker Sanz eta Beñat Urrutia.\nLaida Aldaz (Etxarri Aranaz, 1980) 2000. urtean graduatu zen Nafarroako Dantza Eskola Ofizialean eta PARTSen (Bruselan) jarraitu zuen bere formazioa. Hainbat artista eta konpainiarentzat lan egin du, besteen artean, David Zambrano, Julyen Hamilton, Ali & Hedi Thabet, Mat Voorter, Irma Firma, Enclave Dance Company, Kakao Bleu edota Zoo Dance Company. Bere ibilbide profesionala diziplina ezberdinak lantzen dituzten artistekin uztartu du eta hainbat lan sortu ditu sariak eta diru-laguntzak jaso eta nazioartean oihartzuna izan dutenak (Japonia, Estatu Batuak, Belgika, Espainia, Portugal, Alemanania, Erresuma Batua…). Gaur egun, bere piezak sortzeaz gain, Zinetika zinea eta dantza jaialdiaren zuzendaria da eta Carmen Larraz eta Marta Coronadorekin batera Faktoria Zentro Koreografikoa zuzentzen du.\nDNA eta Atalak Sareak elkarlanean udazkenean egingo dituen ekintzak ondorengoak dira:\nDenis Santacana esperimentazio laborategia: bideodantza sorkuntza prozesua. Solasaldia eta proiekzioa.\nLekua: Nafarroako Museoa. Ekitaldi aretoa.\nDenis Santacanak bere lan egiteko moduaren premisa du oinarri eta “ekintza kreatiboan jartzen du fokoa, ikus-entzunleen adimenean sortu, hazi eta identitatea hartzen duen ekintza kreatiboan. Sorkuntza gizabanako bakoitzarena ez den kanal gisan irudikatzen da. Premisa horretatik abiatuta sortzaile eta ikus-entzuleen adimenean egiten diren ibilbideak landuko ditugu”\nLekua: Baluarte. Camara aretoa\nSarrera: 12 euro / 4 euro Gazte txartela\n#56 Dantzazen programa berria da, bere zentrotik ateratako hiru pieza barne hartzen dituena: Martin Harriaguen “Walls”, Atalak programaren barnean ekoitzia eta Sade Mamedovak (Errusia) eta Vita Osojnikek (Eslovenia) ekoitzitako piezak. Hiru sorkuntzen dantza garaikideaz gozatzea dara ikuslea.\nAtalak Euroeskualdeko sorkuntza koreografikorako sustapena\nDantzaz buru duen mugaz haraindiko proiektuaren bazkide nagusiak CCN Malandain-Ballet Biarritz, Baluarte Fundazioa, Tabakalera, Gipuzkoako Dantzagunea eta Vitoria-Gasteizko Antzerki Sarea dira. Urtez urte kolaboratzaile sare handiagoa ehuntzen ari da: Dantzerti-Euskadiko Goi Mailako Kontserbatorioa, Maurice Ravel Baiona-Biarritzeko Kontserbatorioa, Jose Uruñuela Vitoria-Gasteizko Kontserbatorioa, SGAE Fundazioa, La Fundicion eta Azala. Mugetatik haratago proiektuak hazten jarraitzen du urtez urte.


Begoñazpi ikastolea Global Innovation Award-eko finalean izango da, Washingtonen - bizkaie.biz\nBegoñazpi ikastolea Global Innovation Award-eko finalean izango da, Washingtonen\nBizkaie! 2016-06-14 08:50 Kulturea\nBost herrialdetako 20 talderen kontra lehiatuko dira Bilboko Begoñazpi ikastolako ikasleak datorren astean, AEBetako uriburuan, FLL Global Innovation Award barrikuntzearen inguruko sariketako munduko finalean.\nBarrikuntzearen eta zientziaren alorreko eskolarteko sariketarik garrantzitsuena da munduan First Lego League Global Innovation Award dalako hori. Lehiaketearen hainbat fase pasau eta gero, datorren astean Estadu Batuetara joango da Begoñazpiko talde bat, euren proiektua erakustera eta sari nagusia lortzeko ahalegina egitera.\nBilboko ikastola horretan DBHko 4. mailan ikasten dabilzan bederatzi neska-mutilek osotuten dabe eColors izeneko taldea. Erabilitako paper zati bustiak berrerabilteko urtenbidea asmau dabe, material hori edredoi, erropa eta antzekoetan isolamendu termikorako erabilita.\nInnobasquek antolatzen dauen First Lego League Euskadi sariketea irabazi eben Begoñazpikoek proiektu horri esker. Holan, Espainiako fasera aurkeztu ahal izan ziran, eta hori be irabazi eben. Beraz, munduko finalean egoteko txartela eskuratu dau Begoñazpiko bederatzikoteak.\n10 eta 16 urte bitarteko ikasleen artean zientzia, teknologia, sormena eta barrikuntzea bultzatzea da FLL Global Innovation Awarden helburua. Bost kontinenteetako 80 herrialdetako gazteek parte hartzen dabe. Washingtonen jokatuko dan finalean 20 talde lehiatuko dira: AEBetako 14, Kanadako hiru, Alemaniako eta Txileko bana eta Begoñazpikoak. Uri haretako Marka eta Patenteen Bulegoan aurkeztuko ditue euren proiektuak datorren astean eta epaimahaiak irabazlea aukeratuko dau.\nTalde irabazleari 20.000 dolar emongo deutsiez. Bigarren eta hirugarren sailkatuek 5.000 euro jasoko ditue bakotxak. Irabazitako dirua proiektua martxan ipintera bideratu beharko dabela dinoe lehiaketako arauek.


Iñaki Ruiz mendi lasterketa (eu) - Sorapedia\nIñaki Ruiz mendi lasterketa (eu)\n2012tik hasita, Soraluzeko Mendi Taldeak Iñaki Ruiz mendi lasterketa antolatzen du, Pirineotan zendutako Iñaki Ruiz mendigoizale soraluzetarraren omenez.\nIbilbideak Soraluzeko mendi-gaina zeharkatzen du, bertako parke megalitikoa eta mendi-punta garrantzitsuenetatik igarotzen delarik: San Andres auzoko frontoitik irtenda, Pagobedeinkatu, Artzaintxaboleta eta Pol-Pol puntetatik igaro ondoren, lasterketako punturik gorena hartuko dute Irukurutzetan (899 m); ostean Mendigainetik Atxolin eta Karakate zeharkatu eta handik, Argateburutik (240 m) pasatuz, San Andresen irteerako leku berdinean amaitu arte.\nibilbidea eta profila (Wikiloc 2012)\nLasterketa zirkularra da eta, guztira, 21 kilometro eta 440 metro luze da; bi kilometro asfalto gainetik egiten dira eta gainontzekoak mendi bidetan. 990 metroko desnibel positiboa dauka; kota altuena Irukurutzetan dago (899 m) eta txikiena, berriz, Argateburun (240 m).\nAldapan gora (Maikel Castro 2017)\nLasterketa uztaila erdialdean egiten da, domekan.\nIzena aurretik eman daiteke www.kirolprobak.com web orrian, edo bestela lasterketa egunean bertan irteera puntuan, San Andreseko frontoian hain zuzen. Izen ematea mugatua da, azken urteetan guztira 150 plaza izan direla.\nLehen edizioan gizonezkoen denborarik onena Oier Ariznabarreta durangarrak egin zuen (1:35:26), eta emakumeetan Aitziber Ibarbia zizurkildarrak (1:56:24).\nIñaki Ruiz mendi lasterketa. Wikiloc (2012)\nRetrieved from "http://www.sorapedia.eus/index.php?title=Iñaki_Ruiz_mendi_lasterketa_(eu)&oldid=23999"\nThis page was last edited on 10 May 2021, at 22:14.


Pertsonekin, ingurunearekin eta gizartearekin konprometituta\n“Mundua ez zaigu eman hari begira egoteko, eraldatzeko baizik.”\nDanobatgroupen gardentasunaren, partaidetzaren eta efizientziaren printzipioek eraginda jarduten dugu, pertsonei, inguneari eta gizarteari funtsezko balioak transmititzeko. Zerbitzatzen ditugun eta gurekin elkarlanean diharduten komunitateetako zati aktiboa gara, eta kultura, ingurumena, enplegua eta ongizatea hobetzeko ekimenak sustatzen ditugu.\n60 urte baino gehiago dira gure emaitzetako zati bat gizarteari balio erantsiko enplegua sortzeko eta gizarte aurrerapena sustatzeko erabiltzen dugula.\nGarapen pertsonala eta enpleguaren sorrera\nDANOBATGROUP pertsonengan eta pertsonen garapen integralean oinarritutako proiektu sozio-enpresariala da, eta hazkunde errentagarria eta iraunkorra bilatzen du enpresa arrakastaren bitartez, ingurunean aberastasuna eta enplegua sortzeko.\nADITUAK, TREBATUAK ETA ETORKIZUNEKO IKUSPEGIAREKIN\nDitugun trebakuntza handiko profesionalen konpromisoa eta inplikazio aktiboa dira gure arrakastaren oinarria. Etengabeko ikaskuntza ezinbesteko alderdia da gure lantaldean. Gure gaitasunak eta ezagutzak etengabe hobetzen ari gara, beti urrats bat aurrerago egoteko.\nKonpromiso sendoa dugu gizartearekin, eta hainbat ekimenekin elkarlanean ari gara gure enpresa jardueraren eremu geografikoan ekonomia soziala sustatzen eta laguntzen, heziketa eta prestakuntza sozio-kooperatiboa eta profesionala bultzatzen, izaera soziokulturaleko eta asistantzialeko jarduerak bultzatzen eta sustatzen, eta elkartasuna eta interkooperazioa bultzatzen, bai eta ikerketa eta garapena bultzatzen ere, jarduera berriak zein interes bereziko proiektuak babesten dituzten ekimenen alde eginda.\nIraunkortasuna eta konpromisoa ingurumenarekiko\nHazkunde iraunkorra bilatzen dugu, gure eguneroko jardueretan ingurumena errespetatuz, gizarte oparoa, justua eta osasungarria lortzeko, bai egungo belaunaldientzat, bai etorkizunekoentzat.\nHorretarako, arrakasta ekonomikoa eta ongizate soziala ingurumenarekin harmonizatzen saiatzen gara, modu bateragarri batean.\nGure bezeroen produktibitatea areagotzeko egiten dugu lan, errendimendu ezin hobea eskaini eta kontsumo energetikoa eta kutsadura murriztuko dituzten soluzio teknologiko berritzaileak eta iraunkorrak sartuz.


Taula trinko fenolikoak | Manufacturas MARPE\nMaterial fenolikoekin egiten ditugun lanen bidez esperientzia zabala lortu dugu zoruetako aplikazioetan nahiz material trinko fenolikoz egindako beste hainbat produktutan. Erabat hidrofugoa denez eta higadurarekiko erresistentea denez, balio anitzeko materiala da. Orokorrean urarekin kontaktu zuzena duten nahiz egunero erabiltzearen poderioz higadura handia duten instalazioetarako erabiltzen da.\nMarpek, bestalde, material trinko fenolikozko akaberak dituzten produktuak eskaintzeaz gainera, osagarriak mekanizatzen eta fabrikatzen ditu: gainestalkiak, takillak, kabina sanitarioak, bankuak, eta abar. Polyrey markako 10 kolore ditugu stockean, eta Egger edo Abet Laminatti markak ere eskuragarri ditugu.\nBarneko taula trinko fenolikoak\nBarrutik zelulosa-zuntza duten eta kanpotik fenol-erretxinez estalita dauden taula hauek presio eta tenperatura handian prentsatzen dira % 100 hidrofugoak izan daitezen.\nTaula trinko fenolikoen diseinu ezberdinak, eman nahi diezun erabileraren araberakoak, jartzen ditugu zure esku. Barneko linea fenolikoa laborategietako altzarietarako, aldageletako takilletarako, kabina sanitarioetarako eta barneko hormak edo zoruak estaltzeko erabiltzen da.\nBarneko Polyrey linea; kontsultatu stockean ditugun 10 koloreak.\nTRINKO BAT 3\nTaula trinko fenolikoen gure katalogoa:\nPolyrey markako barneko taula trinko fenolikoen fitxa teknikoa\nKanpoko taula trinko fenolikoak\nKanpoko linea fenolikoa, besteak beste, fatxada aireztatuetako itxiturak egiteko edo haurrentzako parkeetan erabiltzen da.\nKanpoko Polyrey Facade linea batez ere fatxada aireztatuetarako erabiltzen da. Erretxinez inpregnatutako tratamendu bereziari esker izpi ultramoreekiko erresistentea da, eta ez du kolorea galtzen. Era berean, eta taulari inpregnatzen zaion babesari esker, ez da higatzen eta ez du babes-geruza galtzen.\nPolyrey taula fenolikoen bi diseinu ezberdin jartzen ditugu zure esku:\nPolyrey markako kanpoko taula trinko fenolikoen fitxa teknikoa


Hololinguistika - Wikipedia, entziklopedia askea.\nHololinguistika (grezierazko όλος-hòlòs osotasuna + linguistika) edo Hizkuntza Esperientziaren Teoria Autoosatua Jose Maria Sanchez Carrion "Txepetx" hizkuntzalariak sortutako hizkuntzari buruzko diskurtso berria da, hizkuntzaren bizitzaren hatsarreak ez ezik, bizitzaren hizkuntzarenak zehazten omen dituena. 1970ko udan Nafarroan egindako ikerketa soziolinguistiko batekin hasi zen garatzen hololinguistika. Egileak 2002ko irailaren 25ean patentatu egin zuen jabetza industrial gisa.\nEtika, psikologia eta soziologia osotasun zatiezina izan eta hololinguistikak guzti horiek hartzen dituen eremua ei denez, Txepetxen iritziz ezagutzaren arlo hau ez da ez ohiko soziolinguistika, ez hizkuntzalaritza, ez hizkuntzaren filosofia ez eta psikolinguistika ere; arlo hau bestelakoa da. "Hololinguistika" edo "Hizkuntza-Esperientziaren Teoria Autoosatua" (Teoría Autoconsistente de la Experiencia Lingüística gazteleraz) esaten dio Txepetxek.\nAzken batean, hizkuntzen eta hizkuntza komunitateen arteko orekaren formulazioa baino gehiago den zerbait aurkezten omen du Txepetxen teoriak. Fisika kuantikoak, ekologiak, garapen kognitiboak edo garapen iraunkorrak bezala; adierazi egiten du zientziaren kontzientzia. Funtsean ekintzarako pentsamendua izan gura du.\nTxepetxen teoria hizpide izan zuten orobat hainbat aldizkarik 1972tik 1999 arte: Príncipe de Viana gehigarria, Zeruko Argia, Jakin, Eguna, Jazten, Pamiela, Bat aldizkaria eta Zenbat Gara aldizkaria. Euskeran aurrenengo eta RIEVen ondoren, Txepetxen idazlan nagusien iruzkinek izan dute txokoa. Txepetxek, 1996an, "Un futuro para nuestro pasado liburuaren aurreko jarrera intelektuak" artikulua agertu zen Bat aldizkarian.\nTxepetxen teoriak eragin nabarmena izan du Euskaltzaleen Topagunea osatzen duten herri elkarteetan. Arrasate Euskaldun Dezagunen sorrera 1983an inspiratu ondoren, elkarteak berak Jazten aldizkaria argitaratu zuen Txepetxen ideietan oinarrituta 1989-1993 artean. Bitartean, 1991 urtean, Adorez eta Atseginez mintegia sortu zen Eskoriatzako Irakasle Eskolaren inguruan euskalgileak Txepetxen teorian trebatzeko, bai eta UEUn eta beste hainbat lekutan aurkezpenak egin zituzten. Irakasle Eskolatik sortua da orobat Mondragon Unibertsitateko HUHEZI fakultatea. Bertan Txepetxen hololinguistikak arrasto sakona utzi du eta gaur egun nabarmena da Garabide edo Sorguneak gisako ekimenetan.\nZenbat Gara elkartearen eta Kafe Antzokiaren gauzatzea etorri zen Bilbon 1994 urtean, non Txepetxek aholkulari lana betetzen zuen. Elkarte horrek Zenbat Gara aldizkaria argitaratu zuen 1998-2002 artean Txepetxen hololinguistikan oinarrituta. Bilbotar elkarte horretako Xamarrek, bestalde, hainbat urte daramatza hololinguistika dibulgatzen, esaterako, Orekan (2001) liburuaren bitartez. Ildo berekoa da Zenbat Garak argitaratutako Jon Sarasuaren Biziaren hizkuntzaz (1997) elkarrizketa liburua.\nIruñeko Jaso eta San Fermin ikastoletako guraso eta irakasleek 1995ean euskararen erabilera indartzeko egitasmoa abiatu zuten Txepetxen gidaritzapean.\nGisa berean aipatu behar da 1993-1996 artean, Euskal Herriko Unibertsitateak eskaini zuen Hizkuntza Plangintzarako Diploma. HPSek, HABEk, eta HAEEk bultzatuta, lehen aldiz izan zen soziolinguistika alorreko graduondoko bat unibertsitatean. Hiru ikasturteetan, Txepetx, hala nola, Joshua Fishman, William Mackey eta Robert Cooper jorratu zituzten. Etenaldi baten ondoren, 2000-2001 ikasturtean berriz eskaini zuten EHUk eta Eusko Ikaskuntzak, "HPSren bermearekin", hizkuntza plangintza graduondoko bat.\n1993 urteko apirilean Jose Mari Larreak "Euskaldungo erroiztua: XIX eta XX. mendeak" doktore-tesia aurkeztu zuen Euskal Herriko Unibertsitatean. 1994ko abenduaren 13an Jaione Apalategik "Eskola-erakuntza eta hololinguistika" doktore-tesia aurkeztu zuen EHUn. 1997ko ekainaren 2an irakurri zuen Xabier Erizek "Soziolinguistika historikoa eta hizkuntxa gutxituen historia: Nafarroako euskararen historia soziolinguistikoa (1863-1936)" doktore-tesia EHUn. Txepetxen idazlanek eta harekin izandako solasek asko lagundu omen zieten tesiaren burutzean.\nEuskararen alorrean ardura ofiziala duten erakundeek ez dute Txepetxekin elkarlan iraunkorrik gauzatu: Euskaltzaindia, Euskal Herriko Unibertsitatea, Nafarroako Unibertsitate Publikoa, Euskararen Aholku Batzordea, Eusko Jaurlaritzako Hizkuntza Politikarako Sailburuordetza, Euskararen Nafar Institutua, Euskararen Erakunde Publikoa, eta abar.\nTxepetxen teoriak kristautasunean hartzen omen du elikagaia eta aspaldi ari zaio leporatzen jarrera sektario eta mesianikoa.\nJosé María Sánchez Carrión-en bibliografia\n Jaione Apalategiren EHUKo doktore-tesia (1994)\n Iñaki Larrañagaren eta Jose Angel Irigarairen arteko hizketa Bat aldizkarian (1996ko ekaina)\n Xabier Erizeren EHUko doktore-tesia (1997)\n[Betiko hautsitako esteka] Patenteen eta Marken Espainiako Bulegoaren aldizkaria (2003-01-01)\n Ane Larrinagaren EHUko doktore-tesia (2006)\nTxepetxen artikulua Administrazioa Euskaraz aldizkarian (1997ko urria)\nTxepetxen artikulua Bat aldizkarian (1996ko ekaina)\nAzken aldaketa 21 otsaila 2021(e)an, 10:22(e)tan\nOrriaren azken aldaketa: 21 otsaila 2021, 10:22.


CGT-LKN de Euskadi convoca huelga general el 29 de marzo. – CGT-LKN Bizkaia\nEuskadiko LKN-CGT-k martxoaren 29an greba orokorrerako deialdia egiten du\nDatorren martxoak 29rako Euskadiko LKN-CGT sindikatuko kideok Greba Orokorrerako deialdia egitea erabaki dugu Araba, Bizkaia, Gipuzkoa eta Nafarroan.\nGreba Orokorrerako deialdi hau gaur egun lan eta gizarte eskubideak jasaten ari diren eraso jarraien aurrean erantzun bezala planteatzen dugu. Madril, Gasteiz eta Iruñako gobernuak zerbitzu publikoetan murrizketa eta desegite politika aurrera eramaten ari dira. Onartezina da behar handiagoa dagoen unean, gastu sozialen murrizketa areagotzea, behar gehiago dituztenei lepoa ematea eta lan eta gizarte eskubideak gero eta gehiago zapaltzea, eskubide hauek pertsona askoren borrokaren ondorioz eskuratutakoak baitira. Ezin dugu onartu gobernuek Merkatu, Banku eta Kapitalaren esanetara jardutea.\nGrebarako deialdia ahal bezain zabal eta anitzena izatea gustatuko litzaiguke, deialdiaren arrakasta modu honetan soilik lortu baitaiteke. Beraz, martxoak 29ko Greba Orokor honetara indar sindikal eta sozialak bat egitera animatzen ditugu. Sindikatuok guztion ongizate, topagune eta aldarrikapen gune sortzaileak izatearen adibide izan beharko genuke, modu honetan kapitalaren aurkako borrokaren abangoardian kokatuz. Gehiengodun sindikalaren borrokarako jarrera eskasarekin ordea, eskubide ezberdinen gutxitze eta desagertzea dakar, eta hau salatu beharra dagoela ez dugu ahaztu behar.\nMartxoak 29ko Greba Orokorrean gizarte guztiari parte hartzea eskatu nahi diogu: pobreziaren eta gizarte-bazterketaren aurka eta guztion eskubideen alde egunero borrokatzen duten elkarte ezberdinei, langileei, langabetuei, ikasleei eta erretiratuei. “Merkatuek” zuzendutako politiken aurrean daukagun ezinegona modu ezberdinetan adierazi dezakegu: lanpostuetara eta klaseetara ez joanez, ez kontsumituz eta martxoak 29an antolatuko diren ekitaldi, manifestazio eta kontzentrazio ezberdinetan parte hartuz.\nHilaren 29an kalera irten eta aurrera eramaten ari diren politikekin gure desadostasuna ozenki adierazteko aukera daukagu. Beste modu batetako politikak aurrera eraman daitezkeela aldarrikatu nahi dugu, elkartasunean oinarritutako politikak eta ez irabazietan, lan banaketa xedetzat daukatenak eta ez aberastasuna, lana eta aberastasuna banatzea bultzatzen dituztenak eta ez berauen pilaketa, gizarte babesa helburutzat dutenak eta ez berekoikeria. Greba Orokor hau jasaten ari garen sistema bidegabe eta asegaitz hau aldatzeko lehenengo pausua izatea nahi dugu. Gure esku dago gauzak aldatzea, has gaitezen aldaketak exigitzen eta gauzak aldatzen.\nManifestación contra Garoña, sábado día 10 de Marzo a las 17,30 en Bilbao-Plaza Sagrado Corazón. → ← MANIFESTACIÓN del 8 de Marzo, Plaza Del Arriaga, a las 19,30 h., convocada por los grupos feministas.


Euskal kultura sustatzeko asmo bateratutik sortu da Trikuharri elkarte berria – Irunero\nPosted on 2020(e)ko urriak 27 by Irunero\nTrikuharri Elkarte Soziokulturala apirileko hilabetean zehar Irunen sortutako elkarte kultural berria da. Euskal kultura, ingurumena eta beste zenbait balore gizartera zabaltzeko helburuarekin martxan jarritako proiektua da. Txemi Moreda elkarteko presidenteak eta Ysabel Corral idazkariak elkarteak antolatutako lehen ekimenen inguruan mintzatu dira.\nZergatik erabaki zenuten Irunen elkarte berri bat sortzea?\nTxemi: Irunek elkarte dinamiko eta dibertigarri berri bat behar zuela uste genuen, euskal kultura eta ingurumenaren lanketa helburutzat izango zuena. Bereziki, “Mari y el Akelarre maldito” jokoa antolatzeko helburuarekin sortu zen, momentuko osasun egoera dela eta ekintza datorren urtera atzeratu da. Beraz, elkarteak antzeko beste jarduera eta ekintzak aurrera eramateko asmoa du. Elkartea konfinamenduaren erdian sortu zen, etxeko egonaldian zehar sortutako ideia guztiei forma emateko.\nZertan desberdintzen zarete Irungo beste elkarte kulturaletatik?\nYsabel: Trikuharri Euskal kultura, mitologia eta Irungo historiaren inguruan lan egiteko asmoarekin sortu da. Irun gure bizitokia denez, gure inguruan gertatutako pasarteak ezagutzea ezinbestekoa iruditzen zaigu.\nErraza izan zen elkartearen izena aukeratzea?\nTxemi: Dolmenak historiaren zati luze baten lekuko izan dira. Beraz, harrien batasunak erakusten duen indarra gure elkartearen helburuak adierazteko aproposa iruditu zitzaigun. Euskal kultura lantzeaz gainera, ingurumenarekiko jarrera arduratsuak zabaldu nahi ditugu.\nZeintzuk dira elkartetik antolatutako diren lehen ekintza edo jarduerak?\nTxemi: “La maldición de Herensuge” “survival night” gau jolasa antolatzeko asmoa genuen ere, baina, momentuz horrelako zerbait antolatzea ezinezkoa da. Hortaz, istorioa moldatu eta haurrentzako ipuin bat sortu dugu eta arrantzale eta sirena baten arteko ezinezko maitasunaren istorioa kontatzen da bertan. Liburuaren salmentaren bitartez elkartearentzako dirua bildu nahi dugu.\nTxemi: Momentu honetan Iparralde hiribideko “Papel y +” eta Kale Nagusiko “El baul de las ideas” dendetan eskuratu daiteke 5 euroren truke.\nYsabel: Hortaz gain, beste saltokiren bat liburua saltzeko prest egongo balitz, poz-pozik ale batzuk eramango genizkioke salgai jarri ditzan.\nNola landuko duzue ingurumena zaintzeko jarrera arduratsuen sustapena?\nTxemi: “Charlas con Mari” izeneko hitzaldiak antolatuko ditugu , haur zein helduentzat, zuzenean parte-hartzaileek Amalurrarekin eta bi pertsonaiekin hitz egiteko aukera izan dezaten. Naturarekin zerikusia duten gaia modu ezberdin eta era dibertigarrian lantzeko modua dela uste dugu.\nZenbait proiektu atzeratzea ezinbestekoa izan den arren, 8 giltzen jokoa antolatzeko moldatu zarete?\nTxemi: Bai, “Geocaching” aplikazioaren bitartez jolasten da eta jokoaren helburua mundua mailan altxorrak aurkitzea da. Altxor fisikoa denez, iksui eta ikutzeko aukera ematen du, zure izen eta aurkikuntzaren egunarekin erregistratzeko aukera emateaz gainera.\nMomentuko egoerarako jolas aproposa da, ezta?\nTxemi: Bai, familiako kideekin eta aire zabalean egiten den jarduera delako. 5 pertsonako taldeetan egiten da eta 15 euroko prezioa du. Hasieran banatzen diren azalpen eta istorioa jarraituz, Irungo landa ingurua ezagutzeko aukera eskaintzen du. Oso amaiera polita du eta parte-hartzaileek sari txiki bat jasotzen dute probaren amaieran.\nYsabel: Momentuko egoera eta murriztapenak direla medio, familian jokatzeko oso jarduera aproposa da. Nik bi seme txiki dauzkat eta jokoa probatzeko irriketan nago.\n“Elkartea konfinamenduaren erdian sortu zen,\netxeko egonaldian zehar sortutako ideia guztiei forma emateko”\nTxemi Moreda, Trikuharri elkarteko presidentea\nProiektu propioez gain, kanpotik datozen proposamenak jaso nahi dituzue?\nTxemi: Bai, jardueraren bat antolatu eta legalki erregistratzeko entitate baten babesa izatea ezinbestekoa delako. Hortaz, gure baloreekin bat egiten duten proiektuak laguntzeko asmoa dugu. Beraz, jendea haien ideiak gurekin partekatzera animatu nahi dugu. Adibidez, buruhandi mitologikoak sortzen ari den gazte bat laguntzen ari gara bere proiektua aurrera ateratzeko.\nProiektuaz gainera, elkartean bazkide berriei harrera egiteko prest zaudete?\nYsabel: Momentuz elkarteko zuzendaritza eta bazkideen artean kide gutxi gara eta gure artean moldatzen gara gauzak aurrera ateratzeko, nahiz eta Txemik bere inguruan jende asko duen. Dena dela, elkartearen ateak zabalik daude gure helburuak parteka ditzaketen kide berrientzat.\nTxemi: Trikuharri elkartearen izenarekin webgune propioa dugu, hau da, wwww.trikuharri.es . Hortaz gain, Facebook eta Instagram sare sozialetan kontuak dauzkagu. Bertan, interesekoa izan daitekeen informazio guztia partekatzen dugu. Era berean, bide horien edo infor@trikuharri.es helbide-elektronikoaren bitartez, pertsona interesatuek gurekin harremanetan jartzeko aukera izango dute.\nPosted in Beti GazteTagged 8 giltzen jokoa, elkartea, Euskal Kultura, irun, irunero, Trikuharri


Esther Korta: “Egungo eskaerari erantzuteaz gain, produktibitatea hobetu eta enplegua sortuko dugu” — TUlankide MONDRAGON\n50 urte baino gehiagoko historia du Dikarrek, eta ehiza, kirol tiroa eta aire zabaleko kirola ditu ardatz. Taldeak bi filial ditu Lawrenceville-n (GA, USA) eta beste bat Aveiron (Portugal). Bere jarduera fabrikazioan, banaketan eta merkaturatzean oinarritzen da, honako markak merkaturatuz: CVA (avankarga errifleak), Bergara (morroilo-errifleak) eta Columbus (outdoor kirola).\n“Lehenengo makinak 2023aren hasieran eramatea espero dugu. Horrek aukera emango digu gaur egun dugun eskaerari erantzuteko, esponentzialki hazten ari baita, urtez urte. Gainera, egokitu egingo gaitu, instalazioaren eraginkortasuna eta produktibitatea hobetzeko eta, aldi berean, materialak eta produktuak dibertsifikatzeko”, dio Esther Kortak, kooperatibako zuzendari nagusiak.\n2021eko salmenta-bolumenari dagokionez, Dikarrek 90 milioi euro baino gehiago saldu zituen, eta nazioarteko salmenten ehunekoa %97koa izan zen, batez ere Estatu Batuetako merkatura bideratuta.\nKortak dioen bezala, hurrengo urteetarako beste erronka bat enplegua sortzea izango da. “Gaur egun, Dikarren egoitza nagusian 170 pertsona gara, eta datozen urteetan 250 pertsona izatea espero dugu. Eta, talde mailan, 250 pertsona gara, eta guztira 350 pertsonarengana iritsi nahi dugu”.


Gestamp Try Out enpresako ABEEa baliogabetu eta bertan behera uztea eskatu du Eusko Jaurlaritzak - Erandio - Hiruka.eus\nGestamp Try Out enpresako ABEEa baliogabetu eta bertan behera uztea eskatu du Eusko Jaurlaritzak\nErredakzioa 2021-07-26 16:54\nELA sindikatuak jakinarazi duenez, Jaurlaritzaren txostenak dio prozedura irregularra dela, Ikuskaritzak ondorioztatutako langileen lagapena legez kanpokoa aintzat hartzen ez duelako. Enpresak Muskizen du egoitza, baina Erandion lantokia.\nGestamp Try Out –hemendik aurrera, GTO– enpresako langileen gehiengoa ekainaren 12tik aldi baterako enplegu erregulazioan (ABEE) dago, eta, enpresaren nahiari jarraituz, datorren martxora arte jarraitu beharko lukete horrela, ELA sindikatuak ohar bidez jakinarazi duenez. Hala ere, Eusko Jaurlaritzak prozedura baliogabetzea eta bertan behera uztea eskatu du, besteak beste, langileak "modu irregularrean" kontratatuta daudela argudiatuta.\nELAk azaldu duenez, joan den abenduan, Lan Ikuskaritzak txosten batean ebatzi zuen Gestamp taldeak lan-kostuak aurrezteko sortutako enpresa "faltsua" dela GTO, langileak lagapen irregularrean dituena eta egoera arautzeko GTOko langileak Gestamp Tolling Erandio-ko (GTE) langile izatera pasa beharko luketela. Enpresek, baina, Ikuskaritzak finkatutako isuna ordaindu zuten, "baina txostenaren muinari kasurik egin ez, eta ez zuten GTEko langileen egoera moldatu", zehaztu du sindikatuak.\nHilabete batzuk geroago, ekainean, GTOk ABEE bat aurkeztu zuen, "arrazoi produktiboak tarteko". "ELA hasiera-hasieratik agertu da prozeduraren kontra, besteak beste, lan-harremanen legediak kontratazioari buruz dioena betetzen ez duelako", dio sindikatuak.\nHala, negoziazio-prozedura adostasun barik amaitu ostean, "eta enpresak bere nahia egikarituta", ELAk ABEEaren kontrako salaketa aurkeztu zuen epaitegietan. "Bide horretan, Eusko Jaurlaritzaren txostena oso baliagarria izango da, jarrera eta ondorio argi eta sendoak jasotzen dituelako. Txostenaren argudio nagusia langileen lagapena legez kanpokoa bada ere, beste argudio batzuk ere jasotzen ditu: enpresak ustezko krisi egoera ez duela egiaztatu, aurkeztutako datu ekonomikoak ez direla sinesgarriak edota GTO enpresa soil bat izan beharrean, Gestamp taldearen baitan funtzionatzen duela", zerrendatu du ELAk.